Elkartasuna – GIMBE\nMila esker gimbera batzeagatik. Zu bezalako pertsonen babesa oso garrantzitsua da proposatutako helburuak lortu ahal izateko.\nGIMBE-ko arpidetza izen emate urtean da baliozkoa, Urtarrilaren 1etik Abenduaren 31ra. Harpidetza baieztapenak eta ongi etorri gutunak, lotetan bidaltzen dira hilabeteko korreoz.\nMendi bizikleta bultzatzen denbora asko daramaten talde ugari daude eta elkartuz gero bakoitzaren esperientzia eta harremanak sendotu egingo direla uste dugu. Kirol talde edo eskola bat bazara harpidetza modu hauen artean aukera dezakezu: persona bakoitzaren banakako harpidetza edo taldearen harpidetza korporatiboa.\nZalantzarik izan ez gero jar zaitez gurkin harremanetan hemen: info@gimbe.es\nGIMBE-ren urteko harpidetza kostua:\nAfiliación individual 10€ Afiliación corporativa 30€ (4 x afiliación individual)\nLagun gaitzazu GIMBE zabaltzen.\nEmaiezu zure lagunei gure berri.\nGIMBE-ren urteko arpidetza kostua:\nBanakako harpidetza 10€ Harpidetza korporatiboa 30€ (4 x banakako harpidetza)\nEmail helbidea (eskatutako):\n(izen eta abizenak gainontzeko harpidetuekin banatuko dira)\nPosta Kodea (eskatutako):\nPribatutasun politika (Datuak Babesteko)\nGaur egun Aiako Harria eta Jaizkibel naturguneetako bideen erabilera mugatua dago. Egoera honek mendi txirrindulariek, bide hauek indarrean dagoen arauditik kampo arabiltzera ata mendi bizikletarekin erlazionatutako ekitaldiak antolatzeko ezintasuna sortu du. Egoera honi buelta eman nahi diogu zu bezalako pertsonen esfurtzuaren laguntzaz, eta aldeketa hau lortzeko bidea naturgune hauen jabe eta kudeatzaileekin elkarlanean haritzea dela uste dugu.\nGIMBERA bazkide aktibo bezala harpidetzeak espazio natural hauetako bideen erabilera eta garapena eskatzen duen plataforma sozial honen azkundean parte hartzen duzula esan nahi du. Zure harpidetzak suposatzen du:\nGimbe.es webguneko mantenu eta garapen gastuak jasatea.\nAdministrazioekin bilerak izateko costu materialak jasatea.\nZuzendaritza-batzordea aukeratzeko Azaroko Batzar Nagusian boto eskubidea.\nExistitzen diren bideen erabilera lortzeko interesa duzu zaharkitutako bideak berreskuratzeko aukera bilatzen dugun bitartean?\nHarpidetza korporatiboa markek, dendek, tailerrek, banatzaileek, zerbitzu teknikoek eta enpresek, beraien izen onaren bidez, pixka bat gehiago emateko modu bat da GIMBEk bere helburuak lortu ditzan.\nZer irabaziko da ordaindutako diru honen trukean:\nLau (4) banakako harpidetza.\nWeb orrialdean bazkide korporatibo moduan onartua izatea, zure saltokira web loturarekin.\nZure logoa GIMBEren boletinetan agertzea, bazkideei bidaliko zaiena hilebetero.\nGIMBERI emandako laguntzaren onarpen grafiko bat zure saltokian erakusteko.\nGIMBEri eman nahi diozun laguntzan aratago joan nahi duzu eta Bazkide Korporatibo moduan baino modu irmoago batean laguntzeko prest zaude? Kasu hortan, hobe dugu babesle forma berezi bat finkatu.\nJar zaitez gurekin arremanetan helbide hontan:


Gobernu aldaketak Elorrion eta Mallabian - Durangaldea - Anboto.org\nAnboto 2015-06-13 14:46\nGaur goizean erabaki dira Durangaldeko udalen eraketak. Aldaketa nagusiak Elorrion eta Mallabian gertatu dira. Izan ere, gobernu aldaketa gertatu da bi herri hauetan. Elorrion, EH Bilduko Idoia Buruaga izango da hurrengo lau urteotan alkate. Herriaren Eskubidea (Podemos) alderdiko zinegotziak zuen giltza, eta zuriz bozkatu duenez, EH Bildu heldu da gobernura. Mallabian berriz, aurreikuspenak beteta, EAJko Igor Agirrek hartu du aginte makila azken lau urteotan alkate izan den Mila Mondragonen eskutik.\nElorrioko udal aretoan ikusmin handia izan da gaur goizean. EH Bilduren eta EAJren berdinketa Herriaren Eskubidea alderdiak hautsiko ote zuen zen zalantza. Azkenean Juan Pedro Gallastegi zinegotziak zuriz bozkatu du, eta horrek EH Bilduko Idoia Buruagari alkatetzara heltzeko atea zabaldu dio. Buruagak bere berbaldian, eztabaidarako deia egin du: “Eztabaida dezagun. Elorriarrek eskertuko digute”. "Elorrio aitzindaria izan da esparru askotan, eta elkarbizitzan ere aitzindari izan gaitezkeela uste dugu". EAJk berriz, oposizio arduratsu eta zorrotza egingo duela aurreratu du “Ezker Abertzalearen diru-xahutze garaira ez bueltatzeko”. Herriaren Eskubidea alderdiko Gallastegi zinegotziak berriz, “gaiz gai bi indar politikoekin adostasunak bilatzen” saiatuko direla azaldu du.\nEAJ hiru botorengatik\nMallabian ere alkatetzan aldaketa izan da. Hiru botoren aldeagatik EAJk bost zinegotzi lortu zituen maiatzaren 24ko hauteskundeetan. Beraz, gaur goizeko 12:00etan EH Bilduko Mila Mondragonek aginte makila eman dio Igor Agirreri hurrengo lau urteotan Mallabiko gobernu taldearen buru izan dadin. Agirrek azaldu duenez, "Mallabia herri plurala da eta denen artean lan egitea beharrezkoa izango da"\nKolore aldaketak Elorrion eta Mallabian izan dira. EH Bilduko Idoia Buruaga izango da Elorrioko alkate, Herriaren Eskubideak zuri bozkatu eta gero....


Free chat Kunduz. Ausazko arrotz doan txateatu berehala Kunduz tik.\nFree chat Kunduz\nOngi etorri Chatroulette KunduzEdozein lekutan, munduko pertsona aleatory bat konektatzeko. Chatroulette Kunduz dezakezu honako aukeren artean aukeratu:- Guztiak pertsona mota Kunduz doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nKunduz hirien zerrenda:


Liburuentzako aukerak aro digitalean - SPRI\nSPRI / Euskadinnova / Enpresa digitala / Liburuentzako aukerak aro digitalean\nLiburuentzako aukerak aro digitalean\nTelefónica Fundazioaren Telos aldizkariaren azken alea liburuaren etorkizunari eskainita dago.\nNegozio-ereduak goitik behera aldatzen ari dira editorialen sektorean.\nIraultza digitalak jarduera sektore askoren zimenduak astindu ditu, eta, zalantzarik gabe, editorialen sektorea izan da kaltetuenetako bat. Internet eta sare sozialek, euskarri berriek eta edukiak kontsumitzeko ohitura berriek goitik behera eraldatu dute editorialen mundua, paperetik liburu elektronikora pasatzeaz harago.\nHalere, diskurtso ezkorrak gorabehera, liburuaren etorkizunak aukera ugari ditu aro digitalean, bai negozio-ereduei dagokienez, eta bai irakurketa esperientzia desberdinei dagokienez. Eskaerapeko edizioa, auto-edizioa, irakurle komunitateak, transmedia narrazioak, eta datuen analitika; horiek dira sektorea gehien aldatzen ari diren joera batzuk. Telefónica Fundazioaren Telos aldizkariaren azken alean aukera horiek esploratu dira, editorialen munduko hainbat adituren ikuspegitik.\nEdward Nawotka-k, Publishing Perspectives aldizkariko editoreak, bere artikuluan azaldu du auto-edizioa izan dela liburuaren sektoreko iraultza handienetako bat. Espainian saltzen diren lau liburutik bat auto-editatua da, eta arrakasta izan duten kasu ugari daude, Bubok adibidez, zeinak gaztelaniazko 550.000 ale saldu baititu eta 160.000 erabiltzaile inguru baititu erregistratuta. Nawotka-ren iritziz, “irakurketa soziala” da aipatu beharreko beste joera garrantzitsu bat. Edizioa pertsonalizatzen ari da gero eta gehiago, eta, bide horretatik jarraituz gero, etorkizun hurbilean kontsumitzaileak nahi duen tamaina, letra edo enkoadernazioarekin inprimatutako liburuak eskainiko dira.\nErnesto Baltar-ek Telos-en baieztatu du liburuaren kate tradizionalak ez duela zentzurik dagoeneko, eta “despistatu edo teknofoboren bat atzean gelditzen bada, eten teknologikoak irentsiko du, eta desagertzera kondenatuko”. Errioxako Nazioarteko Unibertsitateko (UNIR) editorialaren arduradunak dio liburu elektronikoak oraindik ez dituela erakutsi bere gaitasun guztiak; oraingoz formatu aldaketa bat gertatu da, besterik ez, baina benetako eraldaketa ekarriko du teknologia berrien aukerak aprobetxatuz. Baltar-en ustez, formatu anitzeko edizio digitala, eskaerapeko inprimaketa eta komunitate sorkuntza dira aukera baliotsuenak. Gainera, liburu digitalak aukera ematen du irakurketa ohiturei buruzko datu mordoa biltzeko, baliagarriak direnak irakurleen zaletasunetara egokitutako edukiak sortzeko.\nJavier Celayak, Telos aldizkariaren azken aleko koordinatzaileak, dio hauexek direla sektorearen erronka handienak: Interneteko deskubrimendu, erosketa eta irakurketa esperientzia hobeak eskaintzea prezio lehiakorretan; “irakurketa soziala” egiteko aukera berriak ematea, eta big datan nahiz banaketa-estrategia berritzaileetan oinarritutako negozio-ereduak.


Irungo Udalak ostalaritzari laguntzeko ahaleginak areagotu ditu – Irunero\nHilabete honetan ateak itxi behar izan dituzten ostalaritzako establezimendu guztiei zuzeneko laguntza ekonomikoa emateaz gain, Irun Aurrera planaren barruko neurri sorta baten bidez, sektoreak helarazitako beste eskaera batzuei erantzun zaie.\nOstalaritzako establezimenduen itxiera iragarri zenetik, azaroaren 5etik, hainbat bilera izan dira Udalaren eta sektoreko ordezkarien artean.\nGaur goizean, alkateak eta udal talde politiko guztietako bozeramaileek ostalaritzako eta jatetxeetako sektoreari laguntzeko neurriak aurkeztu dituzte. Hain zuzen ere, Eusko Jaurlaritzaren azaroaren 5eko Dekretuaren ondoriozko itxierak eragindako kalteak arintzeko erabaki dira aurkeztutako neurriak. .\nIrun Aurrera pizgarri ekonomiko eta sozialak emateko planaren barruko beste pauso bat dira neurri berriak. Udalak joan den apirilean jarri zuen martxan Irun Aurrera plana, osasun krisialdia familien eta enpresa sarearen ekonomian izaten ari den ondorio ekonomiko eta sozialei aurre egiteko.\nAipatutako dekretuaren eta azaroaren 7an taberna eta jatetxeak itxi behar izanaren ondorioz, Udalak eta sektorea ordezkatzen duten elkarteek zenbait bilera egin dituzte, eta, bertan, sektoreko ordezkariek hainbat eskaera helarazi dizkiote Udalari. Bada, funtsean, egun hauetan, eskaera horietan lan egin da, eta sektoreak badu dagoeneko erantzunaren berri.\nZehazki, honako hauek dira hartutako neurri berriak:\nIzapideak arintzea.Udalari egindako eskaerari erantzunez, Herritarrentzako Arreta Zerbitzuak ostalaritza sektorearekin zerikusia duten gaiei lehentasunezko arreta emateko konpromisoa hartu da. Gainera, lehentasuna emango zaie ostalaritzako establezimenduetarako obra lizentzien eta baimenen eskaerei.\nTerrazak jartzeko leku berriak.Egindako eskaerari erantzunez, bide publikoa okupatzeko aldaketa batzuk egin dira, eta gaur egun terrazarik ez duten establezimenduek terrazak jartzeko aukera eman da. Horretarako, beharrezkoa bada aparkatzeko lekuak kentzeko aukera ere eman da, ibilerraztasuna eta segurtasuna bermatzen bada betiere.\nTerrazen 2020ko tasa ordaintzeko hobariak.Aurreko alarma egoera indarrean egon zen bitartean, establezimenduek terrazen kontura bide publikoa okupatzeko ordaintzen duten tasaren % 95eko hobaria ematea onartu zuen Irungo Udalak, eta aste honetan egingo zaizkie ordainketak tasa ordaindua zuten taberna eta jatetxeei. Ildo beretik, 2021eko tasaren % 75eko hobaria emango zela iragarri zen; bada, establezimenduek itxita jarraitu behar badute, baliteke hobari hori berrikustea.\nUraren eta zaborraren tasak.Aurreko alarma egoera indarrean egon zen bitartean, eskatzen zuten establezimenduei bi hilabete ez kobratzea hitzartu zen Mankomunitatearekin. Bada, establezimenduak berriro itxi behar izan direla-eta, salbuespena eskatzeko epea luzatu da, eta bi kuotaren ordez hiru barkatuko dira.\nKomunikaziorako laguntza.Joan den astean, Udalak atal bat sortu zuen udal webguneko hasierako orrialdean, janaria etxera eramateko edo lokalean jasotzeko zerbitzua ematen ari diren establezimenduak bertan iragar daitezen eta, horrela, herritarrek erreferentzia puntu bat izan dezaten.\nZuzeneko laguntza ekonomikoa.Eusko Jaurlaritzak iragarritako laguntzak alde batera utzita, itxierak kaltetutako establezimendu bakoitzari 1.000 euroko ezohiko laguntza ematea erabaki du Irungo Udalak. Laguntza hori beste laguntza instituzional batzuekin bateragarria izango da, eta lokala alokatzeko edo ordaintzeko gastuak, aholkularitza gastuak, kontsumoak, langileak… ordaintzeko erabili beharko da.\nNeurria ostalarien eta elkarteen ordezkariekin egindako bileretan kontrastatu eta adostu da. Horregatik, eskerrak eman zaizkie ordezkarioi, emandako laguntzarengatik.\nEkonomia Arloa laguntzen xehetasunak azkentzen ari da. Irun Aurrera planaren barruko apirileko laguntzen ildotik joango dira, eskaerak ahal bezainbat erraztu eta arintzeko eta laguntzak lehenbailehen ordaindu ahal izateko.\nPosted in BerriakTagged diru-laguntzak, irun, irunero, Izpideak, ostalaritza, Terrazak, Ura eta zaborraren tasa


Durangoko Azoka Eusko Jaurlaritzak ezarritako osasun-neurrietara\nDurangoko Azoka Eusko Jaurlaritzak ezarritako osasun-neurrietara egokituko da –\nDurangoko Azoka Eusko Jaurlaritzak ezarritako osasun-neurrietara egokituko da, kulturzale guztien segurtasuna bermatzeko asmoz.\nLandako Gunera sartzeko ezinbestekoa izango da aldez aurretik izena ematea, erreserba sistema baten bidez. 1200 bisitari sartuko dira Landako gunean aldi berean, ordu eta erdiko txandetan.\nAhotseneako kontzertuetan ere derrigorrezkoa izango da aldez aurretik izena ematea. Jarduera guztietan ezinbestekoa izango da musukoa erabiltzea eta osasun-arau guztiak errespetatzea.\nDurangoko Udalak eta Gerediaga elkarteak erantzukizunez eta arduraz jokatzeko deia egin diete kulturzale guztiei, bai Azokaren gune ezberdinetan eta baita Durango osoan ere. Osasun-neurriak zorroztasunez betearaziko direla nabarmendu dute. Kulturaren alde egitea eta osasun neurriak betetzea gauza bera dira.\nDurangoko Azokak eta Durangoko Udalak, beraz, osasun-neurriak indartuko dituzte bisitari eta herritar guztien osasuna eta segurtasuna bermatzeko asmoz. Durangora gerturatuko diren bisitari guztiei ere arduraz jokatzeko deia egin diete: “Euskal kulturaren plaza bizirik mantentzeko ezinbestekoa da denon babesa eta konpromisoa. Konpromiso horren baitan ere, osasun-neurriak zorroztasunez betetzea eskatu nahi dizuegu. Arduraz jokatu behar dugu, kulturaz gozatzen jarraitu behar dugu segurtasunez eta erantzukizunez. Iaz Azokako taupada bizirik mantentzea lortu genuen; aurten ere Azoka izatea nahi badugu, ezinbestekoa da denok arduraz jokatzea eta osasun-neurri guztiak betetzea. Eta txanda-sistema honek ematen duen segurtasuna bermatuz, kulturzaleak animatu nahi ditugu Landakon sartzeko hitzorduak hartzera”.\nCovid-19, Durangoko Azoka


Giza kateari buruzko 'Tertulia', gaur gaueko 22:00etan Goiena telebistan - Debagoiena - Goiena.eus\nGiza kateari buruzko 'Tertulia', gaur gaueko 22:00etan Goiena telebistan\nJulen Iriondo 2014-06-04 19:37\nGure Esku Dago dinamika, erabakitzeko eskubidea eta domekako giza katea izango dira hizpide gaurko saioan. Parte-hartzaileak, ondorengoak: Angel Oiarbide, Zelai Nikolas, Iñaki Zarraoa eta Xabier Zubizarreta.\nAngel Oiarbide: "Helburua beteta dago, kualitatiboki. Ekainaren 8ra itxaron gabe, gaur esan dezakegu Gure Esku Dago dinamika arrakastatsua izan dela: Euskal Herriko 160 herri edo eskualde baino gehiagotan elkarrekin pausoak ematen ari gara sentsibilitate politiko desberdinetako pertsonak, oinarri komun baten inguruan".\nIñaki Zarraoa: "Kontua da bestea ulertzea, momentua iristean gure herria batuago egoteko, edozer gerta ere denok pozik geratzeko bidea elkarrekin egin dugulako. Eta pentsatu behar dugu agian herriak beste era batera pentsatuko duela geroago".\nXabier Zubizarreta: "Herri moduan sinistea geuk erabakia hartzen badugu hau posible dela, ariketa neketsua da behin barneratu arte; behin barneratzen bada, gauzak azeleratu egin daitezke momentu batetik bestera".\nZelai Nikolas: "Erabakitzeko eskubidearen inguruan pedagogia egin nahi dugu; erabakitzeko, lehenenego informatuta egon behar da".


Izerdi patsetan eta akituta, Colomba ez zen hitzik ere esateko gauza. Burua Orsoren sorbaldan apoiatzen zuen eta esku bat anaiaren eskuen artean zeukan. Bere baitan neskaren emanaldia medio haserre samar zebilen, baina Orso kezkatuegia zegoen hari mokoka hasteko. Colombak itxuraz zuen nerbio-krisia amaitu zain isilik zegoen, baina une hartan atea jo zuten eta Saveria aztoratuta etorri zen oihuka:\nEntzun zionean, Colomba bere ahuleziaz lotsatuta bezala tentetu eta zutik ipini zen, haren eskuaz nabarmen dardara egiten zuen aulkiaren bizkarrari helduz.\nPrefetak aitzakia batzuk aipatu zituen hasieran bisita ordu desegokian egiten zietelako. Colomba andereñoaz errukitu egin zen, zirrara handien arriskuez hitz egin zuen eta hileta-doluetako ohitura hura gaitzestekoa zela adierazi zien; voceratricearen talentuak entzuleentzat are eta samingarriago bihurtzen zituenean batez ere. Azken bertsoaren esanahiaz kexu agertu zen, eta gero, kutsua aldatuz, honela hitz egin zien:\n—Della Rebbia jauna. Zure lagun ingelesek goraintziak eman dizkidate zuentzat. Miss Nevilek zure arrebari agur egiteko eskatu dit, eta haren gutuna dut zuri emateko.\n—Miss Nevilen gutuna? —zioen Orsok harrituta.\n—Zoritxarrez hemen ez dut, baina minutu gutxi barru izango duzu. Koronela gaixo egon da. Gure sukar beldurgarriak ote zituen kezkaturik genbiltzan, baina zorionez sendatzen ari da. Laster ikusiko duzula iruditzen zait.\n—Miss Nevil estututa ibiliko zen.\n—Zorionez arriskua pasatu arte ez zuen egoeraren berri izan. Della Rebbia jauna. Miss Nevilek asko hitz egin dit zutaz eta zure arrebaz.\nOrso makurtu egin zen.\n—Oso estimatzen zaituzte biak. Arin samarra dela iruditu arren, graziaz betetako sen ona du.\n—Xarmangarria da —esan zion Orsok.\n—Hona, hain zuzen, hark eskatu didalako etorri naizela esan daiteke. Nik baino hobeto inork ez daki zorigaiztoko historia bat, eta ez nizuke gogorazi nahi. Oraindik ere Barricini Pietranerako alkatea denez eta ni departamentu honetako prefeta naizenez, oker ez banago zentzugabeko pertsona batzuek susmo batzuk jakinarazi dizkizute. Zuk arbuiatu egin dituzu, badakit, zure maila eta izaerari dagokion haserreaz.\n—Colomba —esan zion Orsok arrebari aulkian mugituz—. Oso nekaturik zaude. Zergatik ez zara oheratzen?\nColombak buruaz ezezkoa eman zion. Ohiko patxada bereganatua zuen jadanik eta bere begi sutsuak prefetarengan finko zituen.\n—Barricini jaunak —erantsi zuen prefetak— biziki nahi du etsaitasun-egoera honi..., hau da, elkarrekiko duzuen segurtasunik ez horri... amaiera ematea. Nik berriz, pozik ikusiko nuke elkar estimatzen duten pertsonek bezala harekin harremanak izango bazenitu...\n—Prefet jauna —eten zion Orsok hunkitutako ahotsaz—. Nik inoiz ez diot Barricini abokatuari nire aita hiltzea salatu, baina harekin harremana izatea debekatzen didan gauza bat egin zuen. Bidelapur baten izenean mehatxuzko gutun bat egin zuen..., taktikoki bederen nire aitarena zela esanez. Seguru asko gutun hura izan zen, zeharka, aita hiltzeko arrazoia.\nPrefeta une batez pentsatzen egon zen.\n—Zure aitak, haserrearen haserrez Barricini jaunarekin auzitan zebilenean, hori sinestea ulertzekoa da. Baina zugan horrelako itsutasuna ez da onartzekoa. Pentsa ezazu eta Barricinik horrelako gutuna egiteko inolako asmorik ez zuela ikusiko duzu... Ez naiz haren izaeraz ari... Zuk ez duzu ezagutzen, haren kontrako susmoa duzulako... Baina ez, duzu usteko legeak ezagutzen dituen gizona...\n—Jaun hori —kontra egin zion Orsok aulkitik jaikiz—. Kontuan izan gutun hori Barricinik egina ez dela esateak nire aitak egina dela esan nahi duela. Haren ohorea, jauna, nirea da.\n—Della Rebbia koronelaren ohoreaz beste inor baino hobeto jabetua naiz... baina gutungilea zein den... orain badakigu.\n—Nor da? —galdetu zuen Colombak prefetarengana hurbilduz.\n—Miserable bat, krimen batzuk egindako gaizkile bat... zuek korsikarrek barkatzen ez dituzuen krimen horiek egindako bat... Tomaso Blanchi izeneko lapurra da. Orain Bastiako kartzelan dago eta zorigaiztoko gutuna egin zuela aitortu du.\n—Ez dut gizon hori ezagutzen —esan zion Orsok—. Zer lortu nahi zuen?\n—Hemen inguruko gizona da —argitu zion Colombak—; gure aspaldiko errotari baten anaia. Gizatxar gezurtia da. Ezin zaio ezer sinetsi.\n—Orain ikusiko duzue gai honetan zer-nolako interesa zuen —jarraitu zen prefeta—. Zure arrebak aipatutako errotariari, Théodore deitzen zela uste dut, koronelak errentan errota eman zion; jabetza Barricini jaunak zuen aitarekin auzitan zeukaneko errekak eragindakoa, hain zuzen. Koronela berez zen eskuzabala, eta ia irabazirik ez zuen errotatik ateratzen, baina Tomasok erreka Barricinirentzat geratzen bazen errenta handia ordaindu beharko ziola pentsatu zuen. Izan ere, badakizu Barricini jaunari dirua dezente gustatzen zaiola. Labur esanda, Tomasok bidelapurraren letra imitatu egin zuen, anaiari mesede egitearren. Hori da historia guztia. Badakizue Korsikan famili loturak oso sendoak direla eta batzuetan hilketaraino bultzatzen dutela... Gutun hau irakur ezazu mesedez. Fiskal nagusiak bidalia da eta nik esandakoa baieztatu besterik ez dizu egingo.\nOrsok Tomasoren aitorpena zehatz-mehatz zekarren gutunari gainbegirada eman zion, Colombak ere anaiaren bizkar gainetik aldi berean irakurri egin zuelarik.\nBukatu zuenean, neskak honela hitz egin zuen:\n—Orlanduccio Barricini orain dela hilabete Bastiara joan zen, nire anaia itzultzekoa zela jakin zenean. Han Tomaso ikusi eta gezur hau erosiko zion.\n—Andereño —erantzun zion prefetak urduri—. Zuk dena susmo beldurgarriez esplikatzen duzu. Egia aurkitzeko bidea hori al da? Zu, Della Rebbia jauna, patxadako gizona zarenez, esadazu orain zer pentsatzen duzun. Zure arrebak bezala, zigor arinaren mehatxua besterik ez duen gizonak ezagutzen ez duen baten mesedetan faltsifikazio-delitua bere gain hartuko duela uste al duzu?\nOrsok fiskal nagusiaren gutuna berriz irakurri zuen, hitz bakoitza arreta handiz aztertuz. Izan ere, Barricini abokatua ikusi ondoren lehen baino mesfidatiago bihurtu baitzen. Azkenean, esplikazioa onartzekoa zela aitortu behar izan zuen, baina Colombak ozen egin zuen deiadar:\n—Tomaso Bianchi gizatxarra da! Ez dute kondenatuko edo kartzelatik ihes egingo du. Seguru nago.\nPrefetak bizkarrak astindu zituen.\n—Jauna —esan zion Orsori—. Nik dauzkadan informeak eman dizkizut. Banoa eta pentsa ezazu. Sen onak argi zaitzala eta... zure arrebaren susmoek baino indar handiagoa izan dezala.\nColomba zuritu asmoz hitz batzuk esan ondoren, Orsok errudun bakartzat Tomaso zeukala jakinarazi zion.\nPrefeta jaiki egin zen joan nahian.\n—Hain berandu ez balitz —esan zion—, Miss Nevilen gutuna jasotzera nirekin etortzea eskatuko nizuke... Bide batez Barricini jaunari niri esandakoa jakinarazi eta dena bukatua legoke.\n—Inoiz ere ez da Orso Della Rebbia Barricinitarren etxera sartuko! —bota zuen adoretsu Colombak.\n—Dirudienez andereño hau familiako tintinajoa da —jakinarazi zuen prefetak txantxetan.\n—Jaun hori —erantzun zion Colombak ozen—. Oker zabiltza. Zuk ez duzu abokatua ezagutzen. Inor baino azkarragoa eta maltzurragoa da. Lotsaz beteko lukeen ezer ez eginarazi Orsori, arren.\n—Colomba! —oihu egin zuen Orsok— Grinak itsutu egiten zaitu.\n—Orso! Orso! Eman nizun kaxatxoagatik! Arren, entzun ezazu! Zure eta Barricinitarren artean odola dago... Ez zaitez horien etxera joan!\n—Ez, anaia, ez. Ez zaitez joan. Bestela nik etxe hau utzi egingo dut eta ez nauzu berriz ikusiko... Orso, errukitu zaitez nitaz.\nEta belauniko ipini zen.\n—Sentitzen dut Della Rebbia andereñoak zentzuz jokatzen ez duelako —esan zuen prefetak—. Seguru nago zuk bide onera ekarriko duzula.\nAtea erdizka ireki eta geratu egin zen, Orso ondoren etorriko zitzaion esperantzan.\n—Orain ezin dut utzi —esan zion Orsok—. Bihar...\n—Goiz joango naiz —jakinarazi zion prefetak.\n—Gutxienez bihar arte itxaron ezazu —eskatu zion Colombak anaiari eskuak elkartuz—. Utz ezazu aitaren paperak errepasa ditzadan... Ezin didazu hori ukatu.\n—Tira. Gaur gauean ikusiko dituzu eta gorroto ero horrekin ez nauzula gogaituko espero dut... barkatu prefet jauna... Ni neu ere ez nabil oso ongi... Biharko uztea hobe izango da.\n—Gauak aholku onak ematen ditu —esan zien prefetak joatean— Bihar zure zalantza guztiak argituta izango dituzula espero dut.\n—Saveria! —hots egin zuen Colombak—. Hartu kriseilua eta joan zaitez prefet jaunarekin. Nire anaiarentzat gutun bat emango dizu.\nSaveriak bestek entzun ez zituen hitz batzuk ere esan zituen Colombak.\n—Asko nahigabetu nauzu, Colomba —esan zion Orsok prefeta joan zenean—. Beti begi-bistakoa ukatzen aritu behar al duzu?\n—Bihar arteko epea eman didazu —erantzun zion andereñoak—. Denbora gutxi da, baina konfiantza badut.\nGero giltza-sorta hartu eta azkar igo zen bigarren pisuko gela batera. Han kaxoi batzuk azkar ireki eta ixten sumatu zen, eta garai batean Della Rebbia koronelak paper garrantzitsuak gordetzen zitueneko idazmahaia miatu zuen.


Kultura eta Lankidetza Departamentuak Haurralde proiektuan parte hartzen du - Artikulua - Gipuzkoa ETORKIZUNA ORAIN\nKultura eta Lankidetza Departamentuak Haurralde proiektuan parte hartzen du\nHelburua da ikuspegiak, jakintzak eta esperientziak trukatzeko jardunaldi kolektibo bat partekatzea eta eraikitzea.\nHelburua da ikuspegiak, jakintzak eta esperientziak trukatzeko jardunaldi kolektibo bat partekatzea eta eraikitzea Garapen Jasangarrirako Helburuak «Artibismo» kolektiboaren bitartez agerian jarriz. Bereziki, adierazpen artistikoen bitartez, diskriminazioaren, arrazakeriaren, indarkerien eta feminizidioen salaketa egin nahi da\nMikel Diez Gipuzkoako Foru Aldundiko Lankidetzako zuzendariak, honako hau adierazi du: «Proiektu honek erakusten du lankidetza politikak transbertsalak direla, tokian tokikoak baina ikuspegi orokorra dutela eta gizarte osoaren zein eragile sozial guztien ardura direla».\nJosé Ignacio Asensio: «Gazteak kontziente dira Klima Aldaketaren eraginez beraien etorkizuna eta ongizatea arriskuan dagoela».\nGipuzkoako Foru Aldundiko Nazioarteko Lankidetzako Zuzendaritzak, 2017ko dirulaguntza deialdian, dirulaguntza bat eman zion Haurralde Fundazioari sustatzeko 2030 Agenda GJH: #Batera2030.\nHelburua da, batetik, euskal gizarteko elkarteen tokiko gaitasunak indartzea, 2030 Agenda GJHen inguruan kontzientziatzeko estrategien bidez eta Sexu Osasuneko eta Sexu eta Ugalketa Eskubideetako lehentasunezko xede batzuetan egindako lanaren bidez; eta, bestetik, pertsonak nahastea sexu diskriminazioaren aurkako defentsan. Era berean, proposatzen da aliantza estrategikoak sendotzea Sexu eta Ugalketa eskubideen eta Generoaren arloan lan egiten duten eta 2030 Agendaren jarraipena egiteko eta Sexu eta Ugalketa eskubideen tratamendua egiteko kanpainak bultzatzen dituzten gizarte zibileko elkarte eta sareekin. Horrez gain, proiektuaren asmoa da Sexu eta Ugalketa eskubideen esparruan Euskadiko etorkinen eta bertako biztanleen artean egon daitezkeen oztopo kulturalak murriztea; truke guneak planteatuz kulturarteko ikuspegi batetik, non «begirada guztiak garrantzizkoak diren». Azkenik, desgaitasuna duten pertsonen sexu eta ugalketa eskubideak eta sexu aniztasuna lantzen dira.\nMikel Diez Gipuzkoako Foru Aldundiko Lankidetzako zuzendariak, honako hau adierazi du: «Proiektu honek erakusten du lankidetza politikak transbertsalak direla, tokian tokikoak baina ikuspegi orokorra dutela eta gizarte osoaren zein eragile sozial guztien ardura direla». José Ignacio Asensio, Ingurumeneko diputatuak berriz, nabarmendu du “nahitaezkoa” dela natura babesteko eta klima aldaketaren aurka borrokatzeko estrategiei gazteen ikuspegiak eta proposamenak eranstea. «Gazteak kontziente dira Klima Aldaketaren eraginez beraien etorkizuna eta ongizatea arriskuan dagoela».\nProiektuaren barruan, irailaren 21etik 28ra bitarteko astean, Haurralde Fundazioak eta Malen Etxea (Zumaia) Kolonbia-Euskadi Elkartea, Tendel-Galarazi, AGISAS, eta FFF (FRIDAY FOR FUTURE) elkarteek Argentina, Brasil, Mexiko, Puerto Rico, Kolonbia eta Peruko 14 gazte artista hartuko dituzte, Euskadiko hiru lurraldeetan eragina izango duten jarduerak burutzeko aste osoan. Mugak apurtzen dituen kaleko artearen eta Euskadiko gazte eta biztanleen arteko batasun proiektu bat da. Ekimen honen helburua da Euskadiko biztanleekin partekatzea adierazpen artistikoak, dantza, antzerkia, performancea, graffitiak eta rapa. Garapen Jasangarrirako 17 helburuen artean gizarteak bete beharreko hainbat eremu sartzen dira, hala nola klima aldaketa, kontsumo jasangarria, desberdintasun ekonomikoa, banaketa-justizia eta bakea, besteak beste. Artearen bidez, begiratu bat eman nahi zaie Garapen Jasangarrirako Helburuei, herritarrek hobeto ezagutu ditzaten eta inplikazio handiago izan dezaten. Kulturak eta sormenak zeharkako eginkizuna betetzen dute GJHen lorpenean.\nHelburuak, honako hauek dira:\n2030 Agendaren azterketa kritikoa egiten laguntzea, hegoalde eta iparralde globaleko gazte artisten artean jakintzak eta ikaskuntzak trukatuz.\nGazteak inplikatzea Garapen Jasangarrirako Helburuen zabalkundean, eta gune feminista justuagoak, inklusiboagoak eta berdinagoak sustatzeko erantzukizunetan.\nEuskal Herriko Garapenerako Gobernuz Kanpoko Erakundeen eta iparralde eta hegoalde globaleko elkarte zibilen artean sareen garapena sustatzea, artea baliatuz neskatilen eta emakumeen giza eskubideak exijitzeko eragin politikoko tresna gisa.\nPrentsaurrekoa aurkeztuko duten gazteak\nAdriana Santoni Rodriguéz, Puerto Rico “PLENA COMBATIVA”. Lesbiana, ekintzailea, gizarte langilea eta kaleko perkusionista. Kantaria, konpositorea eta Plena Combativa musika talde politiko-feministako kidea. Puerto Ricoko Plena erabiltzen du salaketa, borroka, protesta eta proposamenak egiteko tresna gisa.\nCintia Pacheco, Oaxaca, Mexiko. Consorcio para el Diálogo Parlamentario y la Equidad Oaxaca. Ekintzaile feminista, emakumeen eskubideen defendatzailea. Komunikazio Sozialeko lizentziaduna eta Soziologiako masterra. Gaur egun, Consorcio para el Diálogo Parlamentario y la Equidad, Oaxaca mugimenduko komunikazio alorreko arduraduna da. Ikus-entzunezko materialen eta irrati programaren ekoizlea, non modu adeitsu, sormenezko eta interesgarrian azaltzen dituen agenda feministako gaiak. Hainbat ikerketa proiektu egin ditu genero indarkerien, komunitate indigenen eta sexu eta ugalketa osasunaren inguruan.\nCRIS Master (Cristian Fernando Guzmán Rodríguez) Ibague, Kolonbia – Kolonbia Euskadi/Yapawayra Fundazioa. Trilogía Rec hip hop kolektiboaren fundatzailea. Espainierako irakaslea da. Sormenezko marrazketa eta idazketako eskolak ematen ditu. Kultur kudeatzaile, rap artista, freestyler, graffiteroa. Bere abestiek eta hitzek gai sozialak agertzen dituzte, kulturaren eta artearen bitartez eraikitzeko eta saretzeko asmoz. Gaur egun, gazteentzako proiektu desberdinak lantzen ari da biztanleria zaurgarria duten hiriko hego-mendebaldeko komunetan.\nLuisa Gabriela – Salvador do Bahía –Brasil. Artista plastikoa, hezitzailea eta ikertzailea. Ekintzaile feminista. Emakumeei, generoari eta feminismoei buruzko diziplinarteko azterketetako masterra, Bahiako Unibertsitate Federalean (PPGNEIM/UFBA). Gorputza, Artea eta Adierazpena, Kultura Feministako Puntuaren koordinatzaile ohia eta kidea, Brasilgo Porto Alegre hirian, Emakumeen Kolektibo Plurala gobernuz kanpoko erakundearekin batera. Beste artista feminista batzuekin batera, “Mulherada, pega visão!" proiektua koordinatzen du Bahiako Chapada Diamantinan. Proiektuak artea (ikus-arteak, musika, zinema) nahiz ezagutza (azterlan feministak) erabiltzen ditu emakumeak eta neskatilak ahalduntzeko.


Gobernuak egonkortasun-enpleguaren eskaintza publikoa onartu du Hezkuntzarako 1.141 plazarekin\naprobacion oferta publica empleo estabilizacion 1141 plazas educacion\nGobernuak egonkortasun-enpleguaren eskaintza publikoa onartu du Hezkuntzarako 1.141 plazarekin asteazkena, 2018.eko ekainak 6\nEskaintza Estatuko Aurrekontu Orokorreko 2017ko Legean aurreikusitako aparteko tasari dagokio\nPasa den astean, plantilla aldatzeko Foru Dekretua onartu zen, egonkortze-tasa aplikatuta Hezkuntza Departamentuari dagozkion 1.141 irakaskuntza-plazaren espezialitatea eta hizkuntza zehazteko. Gaur, asteazkena, ekainaren 6an egindako bileran, Nafarroako Gobernuak 1.141 plaza horiek dituen enplegu publikoaren eskaintza onartzen duen Foru Dekretua onartu du.\nHezkuntza Ministerioak sustatutako ezohiko neurriak Europak iragankortasuna ehuneko 8ren azpitik murrizteko egiten duen eskaerari erantzuten dio. Modu horretan, Estatuko Aurrekontu Orokorren inguruko 3/2017 Legean, 2017. urteari begira, esaten da Herri Administrazioek "tasa gehigarri bat eduki ahal izango dutela aldi baterako enplegua egonkortzeko, eta hor sartuko direla, aurrekontua izanik, 2016ko abenduaren 31 aurreko gutxienez hiru urtetan aldi batean edo etenik gabe okupatuta egon diren plazen ehuneko 90era bitarte”.\nAzken hilabeteetan iragarritako moduan, Hezkuntza Departamentuak eskaintza horren barneko plazen zati bat erabiliko du egun jardunean den bigarren hezkuntzako oposizioan deitutako plaza-kopurua gehitzeko. Gehitze hori soilik plaza-kopuruarena izango da, inola ere ez deitutako espezialitateena; beraz, ez da instantziak aurkezteko epe berria ireki beharrik izango, 276/2007 Errege Dekretuaren arabera, bertan ondorengoa esaten da-eta: “deitutako plaza hutsen kopurua gehitzen denean soilik, ez da beharrezkoa izango instantziak aurkezteko epe berria irekitzea, deialdian agertu gabeko espezialitatearen plaza hutsak gehitzen direnean izan ezik”.\nZehazki, plazak espezialitate eta hizkuntza hauetan gehituko dira: Ekonomia (gazteleraz) 5 plaza; Informatika (gazteleraz) 8 plaza; Ingelesa (gazteleraz) 11 plaza; Ingelesa (euskaraz) 7 plaza; Gaztelania eta Literatura (gazteleraz) 13 plaza; Gaztelania eta Literatura (euskaraz) 10 plaza; Matematikak (gazteleraz) 13 plaza; Matematikak (euskaraz) 9 plaza; Hezkuntza Orientazioa (gazteleraz) 19 plaza; Hezkuntza Orientazioa (euskaraz) 10 plaza; eta Teknologia (gazteleraz) 9 plaza. Guztira 114 plaza gehituko zaizkie jarduneko deialdia osatzen duten 211 plazari. Guztira, oposizioan 325 plaza izango dira (hasierako 211 gehi orain gehitutakoak), bigarren hezkuntzakoak eta lanbide heziketakoak, eta 2291 lagunek parte hartuko dute. Hain zuzen ere, gaur amaitzen da onartutakoen zerrendaren aurrean alegazioak aurkezteko epea.\nGehitze hori burutzeko Ebazpena datozen egunetan Nafarroako Aldizkari Ofizialean argitaratzea aurreikusten da.\nEnplegu-eskaintzan sartuta dauden gainerako plazak hurrengo urteetan deituko dira, Estatuko Aurrekontu Orokorren inguruko Legean ezarritako moduan.


Ostiralean, fandango eta arin-arin koreografia jaialdia Niessenen - Oarsoaldeko Hitza : Oarsoaldeko Hitza\nBeti Prest dantza taldeak antolatu du, eta Euskal Herriko hainbat talde izango dituzte alboan, 18:30ean hasiko den jaialdian.\nBeti Prest taldeko kideak.\nBeti Prest dantza taldeak antolatuta, ostiralean eta Errenteriako Niessen kulturgunean, fandango eta ari-arin koreografia jaialdiaz gozatzeko aukera izango da. 18:30ean hasiko da, eta sarrera libre da, eserleku guztiak bete arte. Hala ere, bertaratzen direnek elkartasun diru ekarpena egiteko aukera izango dute: Mindara elkartea lagundu nahi dutenek, horretarako aukera izango dute.\nBeti Prest taldekoek iragarri dute koreografia berritzaileak izango direla Niessengo oholtzan larunbatean. Errenteriarrak ez dira bakarrik egongo, ordea, Niessenen: Trintxerpeko Illunbe Dantza Taldea, Hendaiako Mutxiko Elkartea, Bergarako Moises Azpiazu Dantza Taldea, eta Lezoko Fandango eta Arin-Arin Dantza Eskolakoak ere izango dira jaialdian.\n“Jaialdian 90 dantzari baino gehiago izango dira, fandangoa eta arin-arina oinarri hartuta, beraien aniztasuna eta koreografiak erakutsiaz. Zenbait taldek harritu ere egingo gaituzte munduko musikak erabiliz, gure tradiziokoak ez diren doinuak erabiliko dituztelako”, esan dute Beti Presteko kideek.\nEkitaldian, Jesus Mari Garate omenduko dute. Euskal Herriko hainbat talderentzat makina bat koreografia egindakoa izan zen Garate, eta jaialdia hura omentzeko baliatuko dute.\nBeraz, gonbidapena eginda dago. Dantzaren zaleek hitzordua dute ostiralean Niessenen, oso erakargarria gainera.


Eskoriatzan ere! Euskarak egiten gaitu herri - - Goiena.eus\nEskoriatzan ere! Euskarak egiten gaitu herri\nEskoriatzako EH Bildu 2019-12-03 01:49\nEuskara gure ondarea izateaz aparte eguneroko harremanetan tresna baliagarria izatea nahi dugulako, honako adierazpena aurkeztu genuen. Euskaraz bizi eta Euskara erabiliz. Tamalez kalkulu politiko eta ezkutuko arrazoiak gailendu ziren, EAJak kontran bozkatzeko. Euskara gure eguneroko erronka izango da, batez ere erabilera eta harremanetako balioa. Herri bezala erronka ederra dugu!!\nEskoriatzako EhBildu Udal taldearen erakunde adierazpena Euskararen Eguna dela eta\nErakunde baten parte eta herritarren ordezkari garen heinean, bermatu egin behar dira, normalizaziorantz egin nahi badugu, euskal hiztunen hizkuntz eskubideak, bai Udalaren barne funtzionamenduan, bai herritarrekiko harremanetan.\nHori horrela, Eskoriatzako Ehbildu Udal taldeak,honako konpromisoak hartzen dituela adierazten du 2019ko Euskararen Nazioarteko Egun honetan:\nLehentasunez erabiltzea euskara, bere jakinarazpen eta gainerako erakunde, hornitzaile zein elkarteekiko harremanetan.


Jose Angel Zabalo: "Goiko sarreran biribila egiteko ez dago lekurik" - Antzuola - Goiena.eus\nJose Angel Zabalo: "Goiko sarreran biribila egiteko ez dago lekurik"\nAsier Alkorta 2006-05-25 13:53\nGoitbko Debarri saioan izan zen atzo Jose Angel Zabalo alkatea Alberto Gorritiberea kazetariaren galderei erantzuten. Zabalok aurreratu zuen Maristen eraikina zegoen tokian 20 etxebizitza egingo dituztela laster eta errekako lanak martxorako amaitzea nahi dutela.\nAlkatearen esanetan, aurrez abian dauden beste azpiegitura batzuk amaitu behar dira. "Igerilekuari buruz askotan hitz egin da eta nire ustez mankomunitatetik bultzatu beharko litzateke kirol txartelen bat eta indartu garraio publikoa antzuolarrak inguruko igerilekuetara joateko".\nAurreratu zuen Maristen eraikina zegoen lekuan 20 etxebizitza egingo dituztela. Hala ere Zabaloren esanetan, "hurrengo pausoa da herri barruko etxe zaharrak berritzea".\nEkialdeko sarrerari buruz galdetu zioten alkateari eta honek esan zuen arriskutsua bada ere, berak zaila ikusten duela han biribila egitea.\nErreka Errekako obrei dagokienez, herritarrei "pazientzia" eskatu zien alkateak. Alibiaderoa abuzturako egin nahi dute eta lanak martxorako amaitzea da euren asmoa.\nGizarte eta kultura etxe berriaren baitan kultura dinamizatzeko asmoa azaldu zuen saioan. Bestalde, kultura ondarea berreskuratzeko larrugintzaren inguruko azoka eta negozioren bat abian ipintzea aztertzen dihardutela jakinarazi zuen.\nOstiral goizetan egitearen arrazoia azaldu zuen Zabalok: "arratsaldetan ez zen apenas herritarrik joaten eta ostiraletan goizean eginda zinegotziok argiago joaten gara eta gairen batean interesa duena ere joaten da".\nAlkateak esan zuen larrugintzak Antzuolan izandako garrantzia dela eta zaindu egin behar dela; eta besteak beste aurreratu zuen honen inguruan salmentarako gune bat sortzea aztertzen dihardutela.


Motorola-k Moto 360 kamera modulua jarri du abian Moto Z gailuetarako Androidea\nMotorolak Moto 360 kamera modulua jarri du abian Moto Z gailuetarako\nGailuak berak bezain garrantzitsuak dira haiekin datozen osagarriak. Zer izango litzateke Samsungen Note seriea dagoeneko mitikoa den S Pen gabe? Antzeko zerbait badirudi Motorola enpresa (Lenovo filiala) ezartzen ari dela Moto Mod osagarriak dituena, ia automatikoki markarekin lotzen ditugunak, eta ez soilik bere izenagatik.\nAzken berriak hain ohikoak ez diren leku batetik datoz, telefonoari eta elektronikari dagokionez, Ghana, Afrikako kontinentearen mendebaldean kokatutako herrialdea. Han zegoen non Motorolak serieko osagarri berria merkaturatu du Moto Mods, Moto 360 Kamera.\nMotorolaren Moto 360 kamera berria serieko terminal sortetarako dago pentsatuta moto aurrera. Dagoeneko ondorioztatu duzun bezala, a da bi lentila dituen kamera eta telefonoaren goiko aldean lotzeko diseinatuta dago.\nBeste osagarri batzuk bezala Moto Mods Lehendik daudenak, hala nola JBL SoundBoost bozgorailua eta Hasselblad True Zoom kamera, Moto 360 kamera berria Moto Z-ren atzealdera konektatzen da 16 pineko konektorearen bidez eta aukera emango dizu grabatu 360 graduko argazkiak eta bideoak.\nBegirada bat bota nahi baduzu, sentitzen dugu Moto 360 Kameratik material gehiegi ez dagoela esatea, hala ere, zuzenean joan zaitezke bideo honen 14:40 minutura:\nGainera, dagoeneko ezaguna den Evan Blass-ek irudi askoz hobea lortu du goiko mezu honen buru gisa ikus dezakezun osagarri berrian.\nMomentuz, oraindik xehetasunak ezezagunak Zehaztapen teknikoak, prezioa edo eskuragarritasuna bezain garrantzitsuak dira Moto 360 Kamera honetarako, baina pentsa daiteke ez dela Ghanako osagarri esklusiboa izango Motorola-k herrialde askotako presentzia baitu.\nArtikuluaren bide osoa: Androidea » Berri » Motorolak Moto 360 kamera modulua jarri du abian Moto Z gailuetarako\nMugikor onenak 300 euro baino gutxiagoan


Gaur Berria egunkarian, Eztabaida Gelan kontziliazioari buruz nere ikuspuntua azaltzen duen artikulua. [Read more…]\nEne zer nolako lana ematen digun umeen loak. Asteburu honetan, Euskadi Irratiko Amarauna saioan pediatra bat aritu da, “Nola egiten dute lo etxeko txikiek?“. Pediatraren izena: Txema Arginzoniz. Ez nuen ezagutzen, baina adi egon nintzen esaten zituenak entzuten.\nBere jarrera radikalegia ez bazen ere, pediatra askok (eta gizartean orokorrean jende askok) egiten dutena egin zuen, gurasoen eginbeharrak zeintzuk diren esan. Nik dakidala pediatrak osasun arazoak konpontzen dituzte, baina ez det uste beren lana umeak zein ohetan edo zein gelatan egin behar duten lo erabakitzea denik.\nPediatren hainbat erakunde eta elkarte aipatuz eta hauen gomendioetan oinarrituz, halako perlak bota zituen: “haurrak bere sehaskan egin behar du lo”, “3-4 hilabete bete arte gurasoen gelan egin dezake lo, baina 4-6 hilabete betetzen dituenean bere gelara eraman behar zaio”, “umeak ez du amarekin ohean lo egin behar”… [Read more…]\nFiled Under: Blog, Euskara Tagged: bebés, dormir, estivill, hijos, libros, liburuak, lo, rosa jové, seme-alabak


Euskal musika: Albisteak, bideoak eta argazkiak Euskal musika gaiari buruz | EiTB Gai interesgarriak\nChica Sobresalto: “Terapiak lagundu dit hau guztia digeritzen”\nMaialen Gurbiondo "Gu" saioan izan dugu, "Bailando Raro" bira iragartzen.\nGary, Dupla: "Kanta, hasieran, aipatu ezin ditugun pertsona batzuentzat idatzi genuen”\n“Un mal dia” izeneko abestia kaleratu berri du Dupla bikote arrabarrak. Gary Uriarte “B Aldea”n izan da.\nDonda Stem Player, abesti bera hamaika modutan entzuteko aukera ematen duen gailua\nLorea Argarate da “B Aldea”ko kolaboratzaile berria. Teknologiaz eta musikaz arituko da, hamabostean behin.\nDonibane Lohizunen uztailaren 14an Frantziako errepublikaren egunean indepependentziaren alde egindako manifestazioaren harira izandako gertakariei lotuta egin du gogoeta kantuan Maddalen Arzallusek.\nBulego: ''Pizten ari da''\nTaldearen diskoaren bigarren aurrerapen kanta da "Pizten ari da".\nJ. Irazoki: “Disko hau inoiz baino gehiago landu dugu aurretik, uste dut dagoeneko soinu ezaguterraza dugula”\n"III" diskoaren sorkuntza prozesuaz aritu da sortzaile nafarra. Gainera, beste musikari batzuekin egiten dituen elkarlanez aritu da.\nUr taldeak 'Berriz' abestia eskaini digu zuzenean\nUr taldea pandemiako itxialdian zehar sortu zen eta hiru kidek osatzen dute, Urtzik, Davidek eta Andrek.\nZarauztar batek, azkoitiar batek eta brasildar batek osatzen dute Ur taldea\n"Baleak" diskoa kaleratu dute aurten, bederatzi abesti zoragarrirekin. Funky, soul, rock eta groove estiloen nahasketa egiten dute.\nRigoberta Bandini Kursaalen ikusteko lau sarrera bikoitz ditugu!\nUrriaren 9an izango da kontzertua, 20:30ean.\nSara Azurzaren ahots bereziak jantzi du zuzenean 'Ahoz Aho' saioa\n'London weather' eta 'Ez ohildu' kantuak eskaini dizkigu Sara Azurza abeslari donostiarrak bi taldekiderekin batera. Ez galdu!\n''Mus partida'' eta ''Bill Cunningham's reel'', Elizagoien ahizpen eskutik\nZuzenean, "Mus partida" beraiek sortutako kanta eta "Bill Cunningham's reel" eskaini digute Itsaso eta Irune Elizagoien ahizpek trikitiarekin eta panderoarekin.\nKontrabandoa gai duen Escape Room bat sortu dute Elizagoien ahizpek Etxalarren\nItsaso eta Irune Elizagoien, Elizagoien ahizpak, pandero-jolea eta trikitilaria dira. Beraien musikaz aritzeaz gain, Etxalar Escape Room beraien proiektuaz aritu dira. Bertan, kontrabandoa eta usategiak dira protagonista.\nBitarte eta Iturbide trikitilariak, ''Baratzeko pikuak'' jotzen, 1987. urtean\n1987. urtean Euskal Telebistan izan ziren Bitarte eta Iturbide trikitilariak, besteak beste, "Baratzeko pikuak" jotzen. Ikus ezazu une hunkigarria!\nAudiencen kantu berriak tolesten\nHamasei pieza berri tolestu ditu Audience taldeak disko bikoitzean. Hamasei pieza, hamasei mundu: 'Tolesdurak'.\nJon Gomez Garai: ''Finlandiar asko ari da euskara ikasten''\n'Bite Basque Beat' musika-jaialdia antolatu du Jon Gomez Garai kazetariak. Zetak eta Gatibu taldeez gain, Olatz Salvadorrek ere hartu du parte. Ekimena nolakoa izan den kontatu digu 'Ahoz Aho'n.\nAgus Garmendia (Kilimak): ''Euskal Herrian horrelako estiloa ez dagoenez, esperimentatzen hasi nintzen''\nAgus Garmendia Kilimak taldeko partaidea da. Runba euskaraz egiten dute. Iaz, Gaztea Maketa Lehiaketako entuzleen saria irabazi zuten eta hemendik gutxira "Euskal Herriko runba" diskoa aterako dute.\nWood Strings: “Oso eremu desberdinetatik gatoz eta horrek era naturalean sortu du taldearen nortasuna”\nTalde aretxabaldarreko Paul eta Oierri elkarrizketa, "B Aldea"n.\n"Kilima aldaketa", Iker Laurobaren berriena estreinakoz Didan\n"Uda" izeneko diskoa argitaratuko du gaur gauean Iker Laurobak. Datorrenaren aurrerapen txiki bat erakutsi digu gaur "Dida"n: "Kilima Aldaketa".\n''Eta azkenak hasiera''ren bertsio akustikoa, Eñaut Elorrietaren eskutik\nKen 7 taldeak 25 urte bete ditu aurten, eta hori ospatzeko Eñaut Elorrieta gonbidatu dugu Gazteara. "Eta azkenak hasiera" abestiaren bertsio akustikoa jo du.\nSorotan Bele gogoan, Gorka Sarriegi abeslariaren urtebetetze egunean\n48 urte bete ditu gaur Sorotan Bele taldeko Gorka Sarriegi abeslariak. Urtebetetze eguna behar bezala ospatzeko, rock-folk musika taldearen hastapenak ekarri ditugu gogora.\nHesianen ''Behar zaitut'' eta Zelanda talde berriaren ''Amarena'', Fran Uriasen eskutik\nZuzenean, Hesian taldearen "Behar zaitut" eta Zelanda bere talde berriaren "Amarena" singlea abestu ditu Fran Uriasek bere gitarraren doinuek lagunduta.\nAmaia Oreja: ''Pentsatu gabe sortu zen eta plazerez egiten dugun gauza ederra da AMAK taldea''\nAmaia Oreja eta Kristina Solano AMAK taldeko kideak beraien proiektuaz aritu dira "Udak Dakarrena" saioan. Lau soinu, lau pandero eta lau ahots biltzen ditu Alaitz Telletxeak eta Maixa Lizarribarrek osatzen duten taldeak. Beraien ibilbideaz eta izen bereko diskoaz aritu dira.


Gazte Abertzaleakek bat egiten du Nafarroan euskararen zonifikazioa bertan behera uzteko Kontseiluaren eskakizunarekin\nHome » Adierazpena » Gazte Abertzaleakek bat egiten du Nafarroan euskararen zonifikazioa bertan behera uzteko Kontseiluaren eskakizunarekin\t»\n26 Ots, 2017 Adierazpena, Euskara, Nafarroa, Prentsa Oharrak\nGazte Abertzaleakek beti egin du euskararen aldeko defentsa sutsua eta, Euskararen Eguna ospatzea ez ezik, eguneroko lanabesa dugu gazte erakundean. Euskaldunak gara, eta euskaraz bizi nahi dugulako, guztiok eman behar diogu arnasa egunero, euskaraz hitz egiten eta euskaraz bizitzen. Euskara, bere erabilera eta sasoiaren egoera anitza eta desorekatua den arren, Euskal Herri osoko biztanleok konpartitzen dugun hizkuntza bakarra da, euskaldun egiten gaituen funtsezko ezaugarria.\nHori dela eta Gazte Abertzaleakek bat egiten du gaur Kontseiluak aldaketaren alderdiei plazaratu dien eskakizunarekin. Nafarroako Parlamentuko alderdiei 2011ko Euskararen Legea ordezkatzeko erakutsi zuten adostasuna berreraikitzeko eskatu die Paul Bilbao Kontseiluko idazkari nagusiak gaur Iruñeko Kondestable jauregian: “Zonifikazioa gaindituko duen lege berria egiteko garaia da, eta ez zirrikituak bilatzen aritzekoa”.\nHalaber, euskararen ofizialtasuna nafar lurralde osora zabaltzeko udalen eskaria partekatzen dutela azaldu du Bilbaok. Hala ere, “gogorarazi nahi diegu udalei eremu mistoak ez diela hizkuntza aukera berdintasuna bermatzen herritarrei eta ez dituela ondorioz, hizkuntza-eskubideak bermatzen. Eta euskararen normalizazioaren aldeko neurri eragingarriak hartzera gonbidatu nahi ditugu. Horretarako bidelagun izango gaituzte”.\nEuskara, euskaldun egiten gaituen hizkuntza izanik, herri nortasuna indartzen duen lanabesa eta administrazio zatiketa anitzetatik at gelditzen den nortasun zeinua da gazte erakundearen ustez. Euskararen herria posible egiten duena da, eta hori ardatz izanik, Kontseiluaren eskakizunarekin batera Gazte Abertzaleakek Nafarroako Gobernua eta Parlamentuko alderdi aurrerakoiak ausartak izatera premiatzen du.\n1986ko Euskararen Legea garaitzeko momentu egokiena da, aldaketaren alderdien eskutik\nLege aldaketa eremu mistoaren zabaltzean geratzea ez da nahikoa, lingua navarrorum-a nafar guztientzat berreskuratzeko garaia da


Gozategiren Kalanbreak abestia\nElitean egoteak presioa eragingo du, ezta?\nNire semeak odoljario dezente izaten ditu sudurretik. Zergatik gertatzen da hori?\nArrisku egoera batean gaudenean, ezinbestekoa da lasai egotea eta lehenengo segundoetan zuhurtziaz jokatzea. Auto gidari oro, eskarmentu handikoa izanik ere, larrialdi edo arrisku egoeran aurkitu daiteke edozein unetan autoan doala. Lehenengo segundoak erabakigarriak izan ohi dira, normalean larrialdi egoeretan zer edo zer azkar egin behar da eta. Kontuan izanda errepidean animalia bat gurutzatzen zaigulako, autoko aurreko kristala apurtzen zaigulako edo balaztak gaizki dabiltzalako istripu larriren bat izan dezakegula, garrantzitsua da gogoratzea kasu bakoitzean zer egin behar den eta zein unetan.


Antoine-François Desrues - Wikipedia, entziklopedia askea.\nParis, 1777ko maiatzaren 6a (32/33 urte)\nAntoine-François Desrues (Chartres, 1744-Paris, 1777ko maiatzaren 6a) Frantziako hiltzaile eta pozoitzaile ospetsua izan zen. Bere kasuak polemika handiak eragin zituen.\nChartresen jaio zen, guraso xumeen familia baten altzoan. Parisera joan zen zortearen bila, eta han hasi zuen dendari gisa lanean. Bere pietate eta debozio handiagatik ezaguna zen gizona, eta bere negozioak ospe handia lortu zuen, baina 1773an bere diru xahutze pertsonalaren ondorioz denda utzi zuenean, haren egoera tamalgarria bihurtu zen.\nEgoera horretan, La Motte jaunarekin negozioak egin zituen baserri bat erosteko. Ordaintzeko ordua iritsi zenean, Desruesek Parisen berarekin egotera gonbidatu zuen, diruaren transferentziaren zain, 130 000 libera. Bitartean, pozoitu egin zuen; ondoren, hamasei urteko semearekin gauza bera egin zuen. Bukatzeko, erosketa zuritzeko diruaren ordainagiria faltsutu egin zuen. Bere bizimodu berriari ekiteko Desrues de Bury-ren izen aristokratikoa hartu zuen.\nAndrearen eta semearen desagerpenak susmoak sortu zituen. Desrues atxilotu eta biktimen gorpuak aurkitu zituzten. Bizi osorako kartzela zigorra ezarri zioten, baina ihes egiten saiatu ondoren, berriro epaitu zuten eta mutilatu eta bizirik erretzeko zigorra ezarri zioten. Heriotzara kondenatua, bere exekuzioa Parisen gertatu zen, 1777an. Errautsak zabaldu ziren, ondoren. Desruesek bere errugabetasuna azken unera arte aldarrikatu zuen. Borreroa Charles-Henri Sanson izan zen, Luis XVI.a Borboikoaren borreroa izango zena. Emaztea Pitié-Salpêtrièreko Ospitalean entzerratu zuten eta, 1792an, Frantziako Iraultzaren Irailaren sarraskietan, matxinatuek hil zuten.\nDesrues hil ondoren bere familiak izena aldatzea eskatu zuen; horrela Pierre Desrues 1777an Pierre Orée bihurtu zen (bere seme Louis Noël Marin, Chartresen jaioa, Orléansen bizi zena, Orée D´Aideville abizena hartu zuen) eta, 1813an, familiaren beste adar bat Dorée bihurtu zen.\nHasiera batetik herria ez zegoen ados kondenarekin. Jende askoren ustez erregearen biktima bat zen. Haren errautsak herrian zabaldu eta saldu ziren zeren eta aberastasuna erakartzen baitzuten.\nDesruesen heriotzak, bestetik, eztabaida sakona ireki zuen, Antzinako Erregimenaren justizia egiteko moduei buruz. Desruesen kasua garai iraultzailetik sortutakoekin alderatu zen. Honoré de Balzac, Victor Hugo eta Alexandre Dumas parte hartzaileen artean egon ziren. 1828an gertaeraren irudikapen dramatikoa egin zen Parisen.\n↑ Annie Duprat, « L'affaire Desrues ou le premier tombeau de l'Ancien Régime », Sociétés & Représentations, no 18 « La Justice en images », 2004, 123-134or. \n(Ingelesez):Desrues Murderpedia webgunean.\nISNI: 0000 0003 8296 2993\nBNF: 14955835c (data)


Ongi etorri Egiara: Soho donostiarra? - Donostia Turismoa\nOngi etorri Egiara: Soho donostiarra?\nLa Farándula Mikroantzerkia\nDuela urtebete etorri nintzen Egiara bizitzera… eta kriston pila gustatzen zait nire auzo berria!! Horregatik animatu nahi zaituztet ezagutzera… Egia nortasun handiko auzoa da, euskalduna, eta beti nabarmendu izan da bere eszena musikal, kultural eta artistikoagatik. Askotan alderatu izan da Greenwhich Village edo Sohorekin (bertsio donostiarrean eta eskala txikian, noski! ;)), bertako artista eta talde kultural ugari biltzen dituelako.\n“Las Taradas” taldearen kontzertua Tabakaleran\nUdako gauak Tabakaleran. Argazkia @leirecil\nEgia auzo bizia da, orain dela gutxi espazio kultural eta artistiko berriak ireki dira (esaterako, Tabakalera, La Farándula, Dabadaba...) baina, aldi berean, auzoan ekintza ugari eta jai herrikoiak ("Porrontxoak") antolatzen dira, natura espazio zabalak ditu, eta auzo langilearen eta aldarrikatzailearen esentzia mantentzen du, eraikin grisekin, auzoko saltokiekin, benetako taskekin, leku degradatuagoekin eta betiko tabernekin… agian ez dira lekurik chic-enak, baina badakizu ondo jan eta edango duzula, eta prezio onean.\nInnovart. Arte-estudioa eta galeria.\nGraffitia: Sahara 40 urteko erbestea.\nAtotxako dorrearen isla Mandasko dukearen kalean. Argazkia @patoli\nBizilaguna balkoian. Egia kalea\nErakusketa Tabakaleran. Argazkia: @tabakalera_donostia\nEta zer egin dezakezue Egian? Ba aukera asko dituzue…\nEgiara zentrotik baldin bazatozte, edo tren/autobus geltokitik, ohar zaitezte ondo-ondoan duzuela Iparraldeko Geltokiko Ataria (1906), “Brandenburgoko atea” izenez ezagutzen dena herritarren artean; hori izango da etorkizunean AVEaren sarrera.\nIparraldeko Geltokiko ataria edo “Brandenburgoko atea”\n“Brandenburgoko atetik” tunela pasa eta Tabakalerako sarrerarekin egingo duzue topo. Lehen tabako-fabrika izan zen. Bitxikeria gisa, 20ko hamarkadan, lantegiko langile gehienak emakumeak ziren, eta horrek eragin zuen soldata propioa irabazten zuten emakume independente asko egotea… Donostia oso liberala baitzen 20ko hamarkadan! Belle epoque garaiaren sinboloa, emakumeek oso bizimodu soziala zuten, lasterketak, kirola, jaiak etab.!\nErlaxatzeko eremua Cristina Enea parkean, Tabakalera aurrean.\nTabakalerako agenda aurretik kontsultatzea gomendatzen dizuet, agian programako jardueraren bat interesatuko zaizue eta. Bestela ere, barrura sartzea gomendatzen dizuet, aretoetan zehar harritu egingo zarete… 37.000 m2 dituzue esploratzeko! Eta ez ahaztu 4. solairuko terrazara igotzea, hiriaren beste ikuspegi bat ikusteko!\nTabakalerako jatorrizko eskailera mantendu da; lantegirako sarrera nagusia zen, eta bulegotera bertatik joaten zen.\nTabakalerako terraza 4. solairuan. Argazkia @olga_grande.\nTabakaleratik ateratzean, Cristina- Enea parkean paseo atsegina eman dezakezue. Ia mila metro karratuko parke zoragarria da. Lorategi izugarriak Pierre Ducassek diseinatu zituen, zerbaitegatik izan zen Errege Etxeko lorezaina!\nMandasko dukeak Donostiako Fermín Lasala y Collado eta Itailiako Cristina Brunetti, Mandas eta Villanuevako dukesa, ziren. Fermin eta bere aita eragin handia izan zuten pertsonalitate publikoak izan ziren; askotan bidaiatzen zuten, zituzten karguengatik, eta, beraz, ez da kasualitatea tren-geltokia Cristina Enearen ondoan egotea ere…!\nParkeari Cristina Enea izena jarri zitzaion Cristina Brunettiren ohorez. “Enea” euskaraz etxe/jauregietako izendapenetan ohiko atzizkia da (ezaguna egingo zaizue lehendakariaren egoitza ofiziala, Ajuria “Enea”, ezta? Ajuria familiatik datorkio bada izena, haiek eraiki baitzuten jauregia jatorrian) Eta parkean paseatuta gosea egin baduzue, ez kezkatu, tabernen eremu bat oso gertu daukazue!\nBeltxargak eta paumak Cristina Enea parkean.\nParkeari Cristina Enea izena jarri zitzaion Cristina Brunettiren ohorez. “Enea” euskaraz etxe/jauregietako izendapenetan ohiko atzizkia da (ezaguna egingo zaizue lehendakariaren egoitza ofiziala, Ajuria “Enea”, ezta? Ajuria familiatik datorkio bada izena, haiek eraiki baitzuten jauregia jatorrian)\nEta parkean paseatuta gosea egin baduzue, ez kezkatu, tabernen eremu bat oso gertu daukazue!\nEta arratsaldez, gauez…\nEgunari amaiera emateko lokal alternatiboak nahi badituzu, Egia leku aproposa da. Arratsaldez, gauez, La Farándula aretoan mikroantzerkiren bat ikustea gomendatuko nizueke, eta tabernan zerbait hartzea; artistekin batera egon zaitezke bertan. 3 areto ditu eta 15 minutuko antzezlanak egiten dituzte giro intimoan, gehienez ere areto bakoitzean 20 ikuslerekin!\nGauari jarraipena emateko, Le Bukowski dugu, Donostiako lokal mitikoetako bat, askotan kontzertuak eskaintzen dituena (ostiraletan eta larunbatetan 04:00ak arte irekita egoten da), edo Dabadaba, lokal berriagoa, 2014an inauguratutakoa, baina dagoeneko Donostiako gauean ezinbesteko bihurtu dena. Kontzertuak, klubeko gauak, jaiak, dj steak eta abar antolatzen dituzte (eta bide batez, egunez ere aukera ona izan daiteke, erakusketak, azoka txikiak etab. antolatzen baitituzte, eta futbolina eta mahai-jokoak ere badituzte).\nGazteszenan eta El Andén-en agenda kontsultatzea ere komenigarria da, kontzertu eta jai asko antolatzen dituzte! Eta erresistentzia handia duzuenontzat… dena ixtean, Cactus geratuko zaizue, lokal undergroundena…\nEta ostirala baldin bada… Ez galdu pintxopotea Egiako tabernetan: pintxo bat eta edari bat 2 euroren truke, giroa bermatuta!\nAuzoari buruzko eta bertan bizi diren artista/ elkarte kulturalei buruzko informazio gehiago aurki dezakezu "To Auzoa/ Toma Barrio" liburuaren webgunean. Liburuan 82 artistek parte hartu zuten, auzoan bizi edo lan egiten dutenak (lokalizatutako 200 baina gehiagotik); hitzaurrean, Egia "Soho Donostiarra" bezala deskribatzen dute.\nEgiatik ibilbidea Google Maps-ekin\nDonostiako autobus-geltokiaren aurrean, Iparraldeko Geltokiaren Ataria dago, Abiadura Handiko Trenaren sarrera izango dena. Herritarren artean “Brandenburgoko atea” izenez ezagutzen dena 1906an eraiki zuten Iparraldeko geltokiko (1864) bidaiariei iritsiera eta irteera edertzeko, urtebete lehenago inauguratutako María Cristina zubiaren aurrean.\nAtaria desmuntatu egin zuten Donostiako autobus-geltokia eraikitzeko, eta berriz eraikitzen ari dira etorkizunean egingo den AVEaren sarrera izan dadin.\nTabakalera, lehen tabako-fabrika zena (1913-2003)\nTabako-fabrika gisa 20ko hamarkadan ezagutu zituen garai onenak. 1925ean, 100 lagun baino gehiago ari ziren lanean bertan, ia denak emakumeak. Donostia oso hiri irekia zen 20ko hamarkadan, emakume askok egiten zuten lan fabrikan, soldata propioa irabazten zuten eta independentzia eskuratzen zuten horrela.\nGaur egun 37.000 m2 ditu jarduera kultural eta artistikoak egiteko: erakusketak, zinema-emanaldiak hitzaldiarekin, tailerrak, aurkezpenak, mikroantzerkiak, hiritarren laborategia (Hirikilabs), sorkuntza-liburutegia (Ubik) eta abar.\nUrumea ibaiaren meandroan, Cristina Enea 95.000 m2-ko parke publikoa da, Mandasko dukeek hiriari eman zioten. Fermín Lasala y Collado (eragin handiko donostiarra, beste kargu askoren artean Pariseko enbaxadore izendatu zuten, Estatuko Kontseiluko Presidentetza izan zuen eta abar) eta Cristina Brunetti, Mandas eta Villanuevako dukesa, italiarraren egoitza izan zen.\nParkeari Cristina Enea izena eman zitzaion Cristina Brunettiren ohorez, eta dukeek parkea utzi zioten hiriari, baldintza batzuk betetzearen arabera: Cristina Enea izendapena ez aldatzea, erabilera paseo publikorako soilik izatea (erabat debekatuta zeuden jolasak, pilotan, futbolean, barran, boloetan edo zaldian ibiltzea, baita otorduak egitea ere), dukesaren argazkiak lehentasunezko lekuan egon beharko zuen eta abar.\nGladys Enea bezala ere ezagutzen da parkea donostiarren artean, Gladys del Estal egiatar ekintzaile ekologistaren ohorez, Guardia zibilak eragindako tiroz eraila 1979an, Tuterako protesta antinuklear bat erreprimitzean.\nLorategi zoragarriak Pierre Ducassek, Errege Etxeko lorezainak, diseinatu zituen, eta jauregia José Clemente de Osinaldek eraiki zuen, euskal arkitektura tradizionalaren ezaugarriak garaiko joera estilistikoekin konbinatuta.\nLa Farándula Mikroantzerkia 3 areto dituen lokala da; 15 minutuko antzezlanak eskaintzen ditu, gehienez ere 20 ikuslerentzat. 10 minutuz behin antzerki bat hasten da, eta antzezlan baten eta beste baten artean, ikuslea taberna-jatetxe batean egon daiteke menu ugariaz gozatzeko eta artistekin batera egoteko.\nOstegunetik igandera, arratsaldeko saioa (10:30-21:50) eta gaueko saioa (22:30-00:20).\nOstiraletan, tokiko giroa eta oso giro animatua topatuko duzu Egian. Hain zuzen ere, 2 €-ren truke pintxo bat eta edari bat hartu ahal izango duzu taberna hauetan: Km0 (begetarianoa/beganoa), La Estrella taberna, Egia taberna, Muga taberna, Garraxi (begetarianoa), Isatxe, Agreda taberna, Factory, Jesús taberna, Daniel taberna…\n*Egian pintxopotea eskaintzen duten taberna gehiago ezagutuz gero, eskertuko genizueke guri aipatzea, haiek ere sartzeko. Mila esker!


Guztiak POS Makina Fabrikatzaileak eta Hornitzaileak - Txina Guztiak POS Makina Fabrika\nKalitate handiko 15 hazbeteko ukipen-pantaila gaitasuneko makina pantaila bikoitza POS1515\nDiseinua berezia da, konpotazio handia saihestu, pos sistema adimenduna eta erosoa izateko diseinatuta dago, oso erraza da bezeroak erabiltzeko eta edozein osagarri eta piezak aldatzeko.\nOEM/ODM fabrikatzailea Txinako Windows 15 hazbeteko guztiak POS Sistema Ukipen-pantaila POS Terminal MJ7850\ndena Pos Terminal bakarrean 80MM/ 58MM inprimagailuarekin\n15 hazbeteko ukipen-pantaila txikizkako salmenta-puntu bakarrean MJ7150 terminala\nMJ POS7150 gure 15 hazbeteko Windows All-in-One POS terminala da.\nDiseinu klasikoa, ez dago kable gehigarririk atzealdean.\nMalgua zure gogoko periferikoekin, hala nola inprimagailuekin, barra-kodeen eskanerrekin, kutxako tiraderekin, etab.\nOso errendimendu handia da, gomendatzen dizugu!\nWindows pos sistema Txikizkako pos terminala dena MINJCODE MJ1515 bakarrean\nDiseinua berezia da, konpotazio handia saihestu, pos sistema adimenduna eta erosoa izateko diseinatuta dago, oso erraza da bezeroak erabiltzeko eta edozein osagarri eta piezak aldatzeko. Funtzio anitzeko makina bat, hotel konplexuetarako, jatetxeetarako egokia. supermerkatuak, okindegiak, arropa dendak, kafetegiak, erosotasun dendak.\nAukera anitz daude eskuragarri: inprimagailu termikoa, barra-kode eskanerra, kutxako tiradera...\nEgin klik beheko "bidali mezu elektronikoa" botoian gurekin harremanetan jartzeko.\n15″ ukipen-pantailako POS terminala, kutxazain erregistroa MINJCODE MJ1515\n15 hazbeteko guztia denda erosoan MJ7650 terminal ukipen merkea\nMota 15 hazbeteko ukipen-pantaila POS sistema Aukerakoa Kolorea Beltza/ Zuria Aukerako Periferikoak ISOTrack1/2/3Irakurle magnetikoa;VFD Bezeroaren pantaila CPU Intel Celeron J1900 quad core 2.0GHz Memoria euskarria DDRIII 1066/1333*1 2GB (gehienez 4GB) Driver gogorra SATA SSD 32GB LED panela Tamaina 15 hazbeteko TFT LED 1024×768 Distira 350cd/m2 ukipen-pantaila erresistentea pantaila (Ukipen-pantaila lau hutsa aukera) Ikusi angelua Horizontea: 170;Bertikala: 160 I...\nAluminiozko aleaziozko materiala POS terminala Ukipen-pantaila Salmenta puntu bakarrean MJ7820D\nAluminiozko aleazio materiala erabiltzen dugu, produktua kalitate handikoa da. pantaila bikoitza da.\n15 hazbeteko POS mahcine 58 mm-ko inprimagailuan ukipen-pantaila bikoitza 7820D\nAluminiozko aleazio materiala erabiltzen dugu, produktua kalitate handikoa da.\n© Copyright - 2010-2021 : Eskubide guztiak erreserbatuta. Produktu aipagarriak, Gunearen mapa, Qr Code Barra-kodeen eskanerra, Txinako barra-kode eskanerra, Qr Code Reader Barra-kode eskanerra, Barra-kodeen eskanerra, Barra-kode eskaner merkea, Eskuko barra-kode eskanerra, Produktu guztiak


ANTON MENDIZABAL ESKULTOREA\nEgunkaria. Osteguna. 2002ko abuztuaren 8a\n«Lehen herriaren ondarearen artisautza egiten nuen, orain neure obrarena»\nEz da Anton Mendizabal bere lanari buruzko definizio eta azalpenekin jendea zorabiatzen duten artista horietako bat. Baina, solasean hasita, arteari buruzko ideia interesgarriak ditu esateko.\n• Nola sortu zen Pilotaz egitasmoari ekiteko ideia?\nKutxaren Garibai aretoan erakusketa bat egin nuen, 1993an. Bi gela oso ziren, pilotaren inguruko nire lenen ariketekin osatuak. Bide hartan sakon zitekeela pentsatu nuen eta Kutxako arduradunei ere interesatu zitzaien nire asmo hura. Eskabidea egin nuen eta Kutxak babesa eman zion egitasmoari.\n• Aurkezpenean esan duznunez, askatasun osoa eman dizute lanerako.\nBai, hala da, ez didate inolako mugarik edo eragozpenik jarri.\n• Lanerako egoera egokia izan al da?\nEz da oso ohikoa, artearen munduan, egin beharreko lana aldez aurretik salduta duzula lan egin ahal izatea. Abantaila handiak ditu horrek, baina baita arriskuak ere, lasaitzeko edo aspertzeko arriskua, adibidez. Egitasmoaren alderdirik gogorrenari, zailenari, hasieran heldu nion, ideiarik sakonenak eta abstraktuenak indarrean neuzkanean, pentsatuz ondorengo faseak —tresnaren dinamika, pilotarien posturak eta abar— errazagoak izango zirela, gaiari berari jarraituz.\n• Artisautzatik datorren artista zarela diote. Nola bizi duzu zuk bereizkuntza hori?\nZaila da bereiztea noiz ari zaren artisau moduan eta noiz artista moduan. Argi dago, hala ere, nire hasiera, 7Oeko hamarkadako lanen aroa, artisautzaren bidetik egin nuela. Neure produkzio pertsonalago bati geroago ekin nion. Baina ez dut uste artisau izateari utzi diodanik. Lehen herriak utzitako ondarearen artisautza egiten nuen; orain neure obraren artisautza egiten dut\nbatzuetan. Neuk sortzen ditut orain ereduak. baina neuk sortutako eredu horietatik abiatuta egindako aldaerak artisautza dira azken batean. Esaterako, pilotarien posturetan oinarritutako burdinazko eskulturen kasuan, behin zer "ezaugarri izango dituzten erabakiz gero, behin eredua sortuz gero, hortik aurrerakoak aldaerak dira, eta nik, behintzat, artisautza gisa ikusten ditut horiek.\n• Gerra ondorengo abangoardiak, minimalismoa eta kontzeptualismoa aipatu ditu.Edorta Kortadik zure lana definitu eta kokatzeko. Ados al zaude?\nNik neure lana egiten dut, horrelako definizio eta sailkapenetan pentsatu gabe. Ahal den gutxienarekin ahalik eta gehien esatea da nire helburuetako bat. Horri minimalismoa deitzen badiote, oso ongi, minimalismoa izango da. Ez nago definizio horien kontra baina ez zaizkit garrantzitsuak iruditzen. Egindakoak zer edo zertarako balio al du?\nZerbait esaten al dio herriari? Hori da kontua.\n• Oso barrutik eta gertutik bizi duzun gaia da pilotarena.\nGaiak garrantzi handia du erakusketa honetan, eta garrantzizkoa da gu, euskaldun moduan, kontzientziatzea pilota zer den. Pilota ez da soilik 22 tantora iristea edo txapela janztea. Sentitzeko modubat edo bizitza ikusteko modu bat ere bada. Fenomeno kultural bat da, geurea, eta aldarrikatu beharrekoa. Aldarrikapen nazional bat.\n• Musikaren inguruko egitasmo bat lantzen hasita omen zaude.\nGai bat hartu eta horren inguruan sakontzea gustatzen zait, nahiz eta horrek ez duen esan nahi besterik egiten ez dudanik. Orain musikari buruzko egitasmoa daukat buruan. Lehen lana Donostiako San Bizente elizako organistaren omenezko estela da. Musikak eta eskulturak, biek dute lotura estua espazioarekin, eta horren inguruan lan egiteko asmoa daukat. Hasteko, organoaren musikaz egingo dut lan, eta Olivier Messiaen-en inguruan bereziki. Eginak ditut zirriborro batzuk.


Espainiako janari-denda - MySpanishBridge\nOlioak, Espeziak eta Saltsak\nSaldak eta Lekaleak\nKontserbak eta Pateak\nGosariak eta Pintxoak\nSaltxitxak eta Gaztak\nPasta, Arroza, Ogia eta Irina\nAsko eta paketeak\nFarmategia eta Etxea\nPintxoak eta kioskoa\nNazio eta Nazioarteko Lekuak\nElektrizitate eta Gas Aholkularitza\nPalet merkeak Espainia – Irlanda\nEspainiako janari denda\nArdo eta garagardo bidalketak Irlandara\nGure YourWine.ie webgunean Espainiako garagardo eta ardo aukeraketa bat aurkituko duzu. Erosi zure Espainiako garagardoa Interneten handizka Irlandan!\nBisitatu YourWine.ie orain\nHilero produktu sorta bat zozketatzen dugu gure bezeroen artean. Harpidetu gure posta-zerrendan eta jarraitu gaitzazu sare sozialetan.\nBerriki Gehitutako Stock\nGusanitos Risi ketchup 35gr kantitatea\nEsnez betetako zerealak\nEsne kantitatez betetako zerealak\nMonchitos urdaiazpiko zaporea arroz puztua 12gr\nMonchitos urdaiazpiko zaporea arroz puztua 12gr kantitatea\nZizare Risi 35gr\nRisi zizareak 35gr kantitatea\nFilipinetako Txokolate Zuri Artiach 135gr\nFilipinetako Txokolate Zuri Artiach 135gr kantitatea\nGallina Blanca Oilasko Salda 1L\nGallina Blanca Oilasko Salda 1L kantitatea\nOrlando tomate frijitua 350 gr\nOrlando tomate frijitua 350gr kantitatea\nEspainiako janari dendarik onena. Produktuak Espainiatik datoz eta "package" aukera bikaina da. Beraz, haien dendan aurkitzen ez baduzu zerbait, ekarriko dizute.\nErabat sinestezina!!! Zerbitzu bikaina... entrega oso azkarra eta kalitate handiko produktuak eta Espainiako produktu onen zerrenda 🇪🇦🇪🇦🇪🇦!!!! gero eta handiagoa da 😁😁😁 Segi horrela!!!!! Oso gomendatua...\nKalitate goreneko ardoak eta janari produktuak eskaintzen ditu. Leku bikaina norbaitentzako opari bat jaso nahi baduzu edo zeure burua tratatu nahi baduzu. Gainera, espainiar janari espezialitateen hornitzaile bikaina da etxeko irrika duten Espainiako komunitateko edozeinentzat.\nLaranja azala 33cl\nTrina laranja 33cl kantitatea\nParadisu Tropikaleko txartela\nTropical Paradise txartelaren kopurua\nEzpainetako baltsamoa kantitatea\nEzti eskuko krema 75 ml\nEzti eskuko krema 75 ml kantitatea\nMahuka motzeko kamiseta - Ross (S)\nMahuka motzeko kamiseta - Ross (S) kantitatea\nMahuka motzeko kamiseta - Forruduna (S)\nMahuka motzeko kamiseta - Forrudun (S) kantitatea\nMahuka motzeko kamiseta - Pare batekin (S)\nMahuka motzeko kamiseta - Bikote batekin (S) kantitatea\nMahuka motzeko kamiseta - Yo Tube (M)\nMahuka motzeko kamiseta - Yo Tube (M) kantitatea\nMahuka motzeko kamiseta - Dirurik gabe (S)\nMahuka motzeko kamiseta - No Money (S) kantitatea\nMahuka motzeko kamiseta - Toi Libre (S)\nMahuka motzeko kamiseta - Toi Libre (S) kantitatea\nMahuka motzeko kamiseta - Galbana Club (S)\nMahuka motzeko kamiseta - Galbana Club (S) kantitatea\nEzagutu gure doako bidalketa!\nErosi Espainiako janaria sarean\nMySpanishBridge-n zure espainiar janaria sarean eros dezakezu. Espainiatik kalitate bikaineko produktuak arrazoizko prezio baino gehiagotan.Espainiako 900 produktu baino gehiagorekin, Espainiatik kanpo aurkitzen ez duzun guztia eskaintzen dizugu 59,99€tik gorako eskaeretarako doako bidalketarekin.\nEspainiar saltxitxak, pintxo espainolak, urdaiazpiko iberiarra, txorizo iberiarra, serrano urdaiazpikoa, patata tortila, Asturiasko babarrun gisatua edo Madrilgo gisatua baino askoz gehiago. MySpanishBridge online espainiar janari denda bat baino askoz gehiago da, Espainiarekiko zure zubia da.\nEspainiako janari mota guztiak ekartzeaz gain, gure eginkizuna Espainiara eta zurera hurbiltzea da. Bai kanpoan aurkitzen denari eta gure kultura gastronomikoari faltan botatzen diozue, baita aurkitu eta maite duten guztiei ere.\nZure konfiantzazko enpresa gara. Zerbitzu bikaina eskaintzen dizugu helburu argi batekin: bezeroen gogobetetasuna!\nGure bezeroek eskatzen dituzten produktu espainiarrak etengabe gehitzen dituen supermerkatu espainiarra. Denetarik aurkituko duzun Espainiako supermerkatua.\nEspainiako janari-denda online bat, Espainiako janari eskaintza zabala eskaintzen dizuna. Gainera, bilatzen ari zarena ez badugu, gurekin harremanetan jarri besterik ez duzu egin behar eta lortuko dizugu!\nEdozein zalantza edo iruzkin baduzu, mesedez idatzi iezaguzu posta elektronikoz edo gure Sasoi. Asteko 7 egunetan, eguneko 24 orduetan, urteko 365 egunetan gaude eskuragarri!\nBidalketak eta ezeztapenak\n© 2022 Spanish Bridge Ltd | web-by Eblana Soluzioak\nZure saskia hutsik dagoItzuli dendara


SUPER AMARAK ESKUALDEKO ATLETISMOAREKIN DARRAI : KIROLETIK\n26 Aza, 2020 Irun, Kiroletik, Atletismoa, Super Amara, Bidasoa Atletiko Taldea, BAT, Super Amara BAT\nBidasoa Atletiko Taldeak eta Super Amarak 2023ra arte luzatu dute batzen dieten akordioa. Laugarren urtea da Super Amarak eskualdeko atletismoari babes babesa berritzen duena; orotara, 9 urte darama babesle gisa.\nGaur goizean, Bidasoa Atletiko Taldeak eta Super Amarak babesletza berritzearen ekitaldia egin dute. Bi elkarteak batzen dituen kontratu berri hau 2023ra arte iraungo du; horrela, 2021ean Super Amarak hamarkada beteko du eskualdeko atletismo taldeari babes ekonomikoa eskaintzen. Ibon Muñozek, Bidasoa Atletikoko ordezkariak azaldu duenez, “oso pozik gaude babesa berritzeaz, 9 urte daramatzagu elkarrekin eta gure sponsor ofiziala denak guregan konfiantza mantentzea izugarria da”.\n2011tik aurrera eskualdeko taldeak Super Amara Bidasoa Atletiko Taldearen izena eraman du bere soinean. 2014 eta 2017an kontratua berritu zuten eta aurten, 2020ean, laugarrenez gauzatu da bi elkarteen arteko sinadura. Super Amarak ez dio soilik babes ekonomikoa eskaintzen BAT-i, hain zuzen ere, elite eta federatu txapelketetan laguntzeaz gain, antolatzen diren lasterketa herrikoietan eta Bidasoa Atltetiko Taldeak duen eskolarekin ere kolaborazio estua du.\nEkitaldian Super Amara eta Bidasoa Atletiko Taldeko ordezkariekin batera, Irungo Udaletxeko Borja Olazabalek, Kirol Zinegotziak, eta Jose Antonio Santano, Irungo Alkateak, parte hartu dute. Biek hurrengoa adierazi dute: “egoera guztiontzat oso zaila den une hautean, eskualdeko kirol taldeek babesa eskuratzea eta kasu honetan, berritzea garrantzitsua da. Are gehiago, bi inplikatuak Irungoak badira, udaletxeko ordezkariak garen aldetik, babesletza berritzeak asko pozten gaitu”.


Ramakrishna - Wikipedia, entziklopedia askea.\nKamarpukur (en) , 1836ko otsailaren 18a\nKalkuta, 1886ko abuztuaren 16a (50 urte)\nSarada Devi (en) (1859 - ezezaguna)\nSri Ramakrishna Paramahansa (Gadadhara Chattopadhyaya jaioa) erlijio-gizon hindua izan zen (Hooghly, Bengala, 1836ko otsailaren 18a - Kalkuta, 1886ko abuztuaren 16a). Bere garaian eragin handia izan zuen «bedanta» filosofia sistemaren jarraitzailea eta sustatzailea izan zen. Indian eta atzerrian hedatu zituen Ramakrishnaren ideiak haren ikaslea izan zen Vivekananda filosofo indiarrak. Belurren (Kalkutatik hurbil) bere izeneko erlijio-ordena sortu zuen 1897. urtean, gero munduko herri guztietara hedatu zuena. Ramana Maharshi filosofoa izan zen Ramakrishnaren tradizio mistikoaren jarraitzailea.\nWikimedia Commonsen badira fitxategi gehiago, gai hau dutenak: Ramakrishna\nOrriaren azken aldaketa: 21 ekaina 2020, 10:39.


Ansoneako Kilkerrak egitasmoa, iaz sortu zen Mendialdea Guraso Elkarteak antolatutako drogamenpekotasunari buruzko hitzaldi batean, non Gazteguneko eta Ludotekako hezitzaileek kuña bat grabatu behar zela, Berriozarko Irratian aipatu zieten, bertan ziren neska hauei. Hain gustura egin zuten eta hain ongi atera zen kuña, irratsaio bat egitea bururatu zitzaiela. Pentsatu eta ekin zioten. Ordutik hona Neskutz eta Ainara, Ludotekako hezitzaileak lagunduta, asteazkenero biltzen dira prestatzeko lehen, eta hurrengo astean emititzeko. Horrela eta denboraren poderioz hiru hilabete daramate Ansoneako Kilkerrak emititzen.\nTalde hau esan bezala, zazpi neskek osatzen dute eta nahiz eta 7ak asteazkenero egon ez arren, tartekatzen dira eta normalean horietariko 4ak burutzen dute irratsaioa. Nayra, Amaiur, Argi, Oihane, Nahia, Saioa eta Eunate. Laguntza estimagarria dute, alde teknikoa aurrera eraman ahal izateko Ludotekako Hezitzaileen aldetik, Ainara eta Neskutzek irratiaren mandoak maneiatzen dituzte.\nHonetaz, esan dezakegu oso irratsaio dibertigarria dela. Atal ezberdinak ditu, musika, eguneko txisteak, serie ergelak, errezetak, agenda, elkarrizketak eta inkestak. Hamabostean behin emititzen da, asteazkenetan 17:30etik eta ordu erdi irauten du, Berriozar Irratiaren dialean, FM-ko 100.8an. zuzeneko magazina izan arren, Ansoneako Kilkerrak-en podcast-ak ere entzun eta deskargatu daitezke era.eus-en eta infogaztegune.blogspot.com webgunean.\nBerriozarko irratiaren estudioa urte aunitz ditu, 40 inguru eta pertsona asko pasa dira Artekaleko egoitza txiki horretatik. Besteak beste, Berriozarko Ludotekak, duela 20 urte baino gehiago bere irratsaio propio zuen, Ansoneako Kilkerraken antzekoa zen baina beste garai batekoa, seguru batzuk, oraindik horretaz oroitzen direla.\nMikrofonoekin oso ongi moldatzen dira zazpi gaztetxo hauek eta motibazioa eta ongi pasatzeko gogoak ez zaizkiela faltatzen ohartu gara, beraz zorte on Ansoneako Kilkerrak irratsaioarekin.\nTestua eta argazkia: Xabi Gallo\nSE ACERCA LA FECHA LÍMITE PARA PARTICIPAR EN EL VII CONCURSO DE FOTOGRAFÍA “CON BERRIOZAR DE VACACIONES”


Aukera: eta… babes pertsonalari buruz hitz egiten badugu? - Ba da beste modu bat | Laboral Kutxa Blog\nAukera: eta… babes pertsonalari buruz hitz egiten badugu?\nBabes pertsonalari buruz hitz egiten dugunean, defentsa pertsonalari edo guretzako nahiz gure ondasunentzako segurtasun-elementuei lotutako gaiei buruz hitz egin behar dugula uste ohi dugu. Baina, kasu honetan, beste ikuspuntu bat jorratzea proposatzen dizugu: lasaitasunean inbertitzea.\nBizitzak ekar diezazkigukeen ezustekoen aurrean seguru eta babestuta sentituz bizitzea da lasaitasunean inbertitzea. Norberaren behar zehatzei erantzuteko babes-irtenbide egokia izatea da; izan ere, pertsona guztiak ez gara berdinak, ezta gure inguruabarrak ere, eta denok ez ditugu arrisku berberak geureganatzen edo kezka berdinak partekatzen.\nOso garrantzitsua da bizitzan gure gain hartzen ditugun arriskuez jabetzea eta bizitzako egoera zailei aurre egiteko estaldura-maila ezagutzea; baina, egiten al dugu hori? Badakizu zer estaldura izango zenukeen bizitzako ezustekoren bat gertatuz gero? Badakizu zer prestazio publiko izango zenituzkeen kasu horretan? Badakizu prestazio horiek nahikoak izango ote liratekeen zure eta, dagokionean, zure familiaren ongizatea bermatzeko?\nLABORAL Kutxak berriki bezeroen artean egindako azterketa batean, zu bezalako hainbat pertsonak interesa agertu zuten zentzu horretan. Bezero horiek aitortu zutenez, ez dute zehatz-mehatz ezagutzen beren arrisku-maila, ezta bizi-estaldurak ere, eta onartu zuten garrantzitsua dela hobeto informatuta eta prestatuta egotea, ezusteko horien aurrean nola babestu erabaki ahal izateko.\nHain zuzen ere:\nNolabaiteko ezjakintasuna aitortu zuten Gizarte Segurantzako prestazioek bizitzako ezustekoen aurrean eskaintzen duten irismenari dagokionez, eta horri buruzko xehetasun gehiago jakiteko interesa agertu zuten.\nAseguruek babes pertsonalaren esparruan eskaintzen dituzten estaldura-aukerei buruzko informaziorik ez zutela eta aukera horiek ezagutu nahi zituztela adierazi zuten.\nAzken finean, geure beharrak eta kezkak kontuan hartuta izan ditzakegun irtenbideak egokiak diren ezagutzeko gogoa azaldu zuten.\nEta horixe lortu nahi dugu AUKERAren bidez, gure Babes Pertsonal Espezializatuaren inguruko Aholkularitza Zerbitzuaren bidez.\nBadakigu gai hauei buruz hitz egitea ez dela erraza; horregatik, LABORAL Kutxan erraz jarri nahi dizkizugu gauzak. Oinarrizko datu batzuk emanda, aseguruetako zure espezialistak informazio erabilgarria eta aholkularitza aditua emango dizkizu, eta, horiekin, benetan interesatzen zaizkizun babes-irtenbideei buruzko erabakia hartu ahal izango duzu. Zure AUKERA txosten pertsonalizatua eskuratuko duzu, eta, bertan, honako hauek izango dituzu:\nZure babes publikoaren mailari eta estaldura pribatuari buruzko diagnostikoa.\nEta, nahi baduzu, zuretzako babes-proposamena.\nBizitza bizitzeko delako, aukeratu lasaitasunean inbertitzea.


About: Chinongo hitzarmena\nChinongo hitzarmena Joan Lurgabea Ingalaterrako erregeak, eta Antso Azkarra Nafarroako erregeak Chinongo hirian, 1202. urtean, izenpetu zuten hitzarmena izan zen. Horren arabera, Nafarroako erregeak laguntza eskaini zien Ingalaterrako erregeari eta Baionako burgesiari Filipe Augusto Frantziako erregearen aurka; Nafarroak horren trukean, Baionako portua erabiltzeko eskubidea lortzeaz gainera, Gipuzkoatik Lapurdira igarotako Gaztelako osteak geldiaraztea erdietsi zuen. Bestalde, hitzarmenak Nafarroako eta Ingalaterrako koroen arteko bakea, adiskidetasuna eta besteen aurkako elkarrekiko laguntza (Marokoko erregearen aurka izan ezik) xedatu zuen.\nChinongo hitzarmena Joan Lurgabea Ingalaterrako erregeak, eta Antso Azkarra Nafarroako erregeak Chinongo hirian, 1202. urtean, izenpetu zuten hitzarmena izan zen. Horren arabera, Nafarroako erregeak laguntza eskaini zien Ingalaterrako erregeari eta Baionako burgesiari Filipe Augusto Frantziako erregearen aurka; Nafarroak horren trukean, Baionako portua erabiltzeko eskubidea lortzeaz gainera, Gipuzkoatik Lapurdira igarotako Gaztelako osteak geldiaraztea erdietsi zuen. Bestalde, hitzarmenak Nafarroako eta Ingalaterrako koroen arteko bakea, adiskidetasuna eta besteen aurkako elkarrekiko laguntza (Marokoko erregearen aurka izan ezik) xedatu zuen. (eu)\nChinongo hitzarmena (eu)


Zertarako balio dit prozesuen mapak nire enpresan? — LABORAL Kutxa\nZertarako balio dit prozesuen mapak nire enpresan?\n11 maiatza, 2017 | argitaratuta LABORAL Kutxa\nErtain izatera iritsi diren zenbait enpresa txiki era anarkikoan hazten joan dira, uneko premien arabera. Haztea lortzea ez da lan erraza; beraz, argi dago lan handia egin dutela. Prozesuen mapa bat diseinatzeak, ordea, lan hori erraztu egingo zieten, konpainiaren egitekoa eta ikuspegia definitzen laguntzen baitu, bete nahi dituen helburuak ezarriaz eta departamentu bakoitzarenak enpresaren helburuekin elkartuaz.\nProzesuen mapa egiteko ibilbidea\nProzesuen mapa departamentu bakoitzaren tokiko ikuspegia jasotzen duen balio-diagramen multzoa dela esan dezakegu. Azken helburua da departamentu horien helburuak korporazioen helburuekin elkartzea.\nZure enpresaren egitekoa eta ikuspegia zein diren badakizu?\nFuntsezkoa dirudi, baina enpresa askoren funtzionamendua izaten da bezeroek egindako eskaerei erantzuna ematea, hazteko ekimenik hartu gabe. Azter itzazu departamentu bakoitzaren helburuak eta ahalegindu enpresaren interes orokorrera egokitzen.\nBadakizu zeintzuk diren bezeroen premiak eta zuregandik zer espero duten?\nBezeroaren premiak eta itxaropenak betetzea ezinbestekoa da erakunde batek eskatzen dituen baliabide ekonomikoak sortzerakoan. Era horretan bakarrik bete ahal izango du interes-taldeen ongizatea eta horrekin loturiko eragina handitzeko helburua.\nArgi duzu eskaintzen dituzun zerbitzuek/produktuek zure bezeroen premiak betetzen dituzten?\nPuntu hau funtsezkoa da zure enpresarentzat. Aztertu eskaintzen dituzun zerbitzu edo produktu guztiak, zure bezeroen itxaropen eta premiei benetan erantzuten dieten jakin ahal izateko. Ez bada horrela, zertarako eduki zure zerbitzuen/produktuen katalogoan? Atera etekina eskaintzen duzun guztiari eta ez bete zure katalogoa funtzio bakar bat ere betetzen ez duten produktu edo zerbitzuekin.


Mundakako konde batek hartutako mozkorraren ondorio dira Aratusteetako jantziak | El Correo\nZurekinMundakako konde batek hartutako mozkorraren ondorio dira Aratusteetako jantziak\nMundakako konde batek hartutako mozkorraren ondorio dira Aratusteetako jantziak\nGizon bat, Aratusteetako jantzi bat janzten. / Efe\nAtorrek eta Lamiek dantzan eta abesten kaleak alaituko dituzten egun honetan, jaiaren jatorria zein den aztertuko dugu\nIZASKUN MOYANO Sábado, 10 febrero 2018, 23:02\nOtsailak 11 dugu gaur eta Mundakatik ibiltzeko asmoa izanez gero, ez zaitezte beldurtu bertako bizilagunek soinean eramango dituzten jantzi eta gogo biziz kantatuko dituzten abestiekin. Aratuste eguna ospatzen dute udalerrian, eta jatorria argi ez badago ere, abestiak esan bezala, 'mundakarrentzat egun hobarik ez' da. Goizez Atorrak eta arratsaldez Lamiak izango dira kalerik kale dantzan eta irrintzika ibiliko direnak.\nDenboran atzera eginda, 1841. urteko dokumentu batean argi irakur daiteke garai hartan alkate zen Eusebio Uribek Bizkaiko Buru politikoari jaia ospatzeko eskatu zion baimena. Izan ere, ospakizuna debekatu egin zuten Gerra Zibil eta Diktadura garai gogor hartan. Baina, Fenix hegaztia bezala, bere errautsetatik birsortu eta indar handia hartu zuen hurrengo urteetan.\nGoizean, Atorrak dira kalera ateratzen direnak. Herriko gizonak zuriz jantzita joaten dira, azpiko gona, brusa eta zapi gorria estaltzeko, burkoaren oihala burutik zintzilik daramate. Kondairak adierazten duen bezala, mozorroaren jatorria Anton Erreka kondeak hartu zuen mozkorraren ondorio da. Egun batean, etxera edanda heldu zen, eta emaztearen errietatik ihes egiteko azpiko gona jantzita alde egin zuen etxetik. Bizilagunek bera ikusi bezain pronto, kondea imitatu eta festa bat ospatu zuten.\nAtorrak, traje beltz dotorea daraman zuzendariaren aginduak jarraituta, hamaikatxo abesti kantatzen dituzte kaleetan zehar, gitarra, soinu, pandero eta tankerako instrumentuekin batera. Gizonezko hauen ohitura bihurrenetakoa balkoietatik igo eta emakumeek sukaldean utzitako tostadak lapurtzea zen. Izan ere, jaki goxo hauek Aratusteetan prestatzen diren postre tipikoa dira.\n«La la la la… Lamiak gara!»\nArratsaldean ordea, Lamien txanda da. Herriko emakumeak euskal mitologiako pertsonaia eder bezain arriskutsuez mozorrotzen dira. Kondairaren arabera, ahateen oinak edota arrainen isatsa dituzten izakiak kobatan bizi ohi ziren. Urrezko orraziarekin ile luzea atontzen zuten bitartean, kantu goxoez baliatuz inguruko arrantzaleak erakarri eta itsutu egiten zituzten.\nMundakan ordea, ahotsa, kaleak kantuz betetzeko erabiltzen dute. Soineko beltz luzea daramate soinean eta ileorde zuri gainean koloredun zapia. Gerrian kaskabiloak daramatzate zintzilik, eta aurpegia zuri-beltzean margotzen dute. Hauek ere, Atorran bezala, instrumentu ezberdinen laguntzaz abesten dituzte kanta herrikoiak. Aipatu beharra dago, ohitura hau Atorrena baino gazteagoa dela. Duela urte batzuk emakume talde batek beraiek ere festan parte hartu nahi zutela adierazi zuten. Aldarrikapen horretatik, hain zuzen ere, sortu zuten Lamien ohitura. 1999. urtean Mundakako apaiza den Javier Olabek idatzi zuen Lamien ereserkia.\nAuzo Eszenak 20 proposamen eszeniko eskainiko ditu Kit xume bat


barren.eus - Nerabe zerbitzuaren funtzio hezitzailea\nNerabe zerbitzuaren funtzio hezitzailea\nNork idatzia: Gaztelekua\nArgitaratua: 2017-05-04 11:27\nEzin da ukatu, eskola dela indar gehien duen instituzio pedagogikoa, baina ez da funtzio hezitzailea betetzen duen bakarra. Aisiako ekintzek gero eta indar handiagoa dute gure gizartean, eta are gehiago nerabeen kasuan.\nAisiak duen funtzio hezitzaileaz hitz egiteko, beharrezkoa da hezkuntza modalitate ezberdinak daudela aipatzea. Hiru hezkuntza eremu ezagutzen ditugu gaur egun: hezkuntza formala, ez formala eta informala. Hezkuntza formalaz hitz egiten dugunean, sistema hezitzaile antolatu eta instituzionalizatuaz ari gara. Hezkuntza ez formala berriz, testuinguru akademikotik at dagoen hezkuntza antolatua da eta hemen kokatuko genuke nerabe zerbitzua, hau da, gaztelekua, aisia hezitzailea oinarri hartuta. Aisia beraz, hezkuntza ez formalean kokatzen dugu, helburu pedagogiko eta hezitzaileak dituen esperientzien multzoa baita. Azkenik hezkuntza informala, egunero-egunero lagunartean edo familian jasotzen den hezkuntza mota da, ustekabean ematen dena, antolatua ez dena.\nHiru hezkuntza ereduek osatzen dute hezkuntzaren unibertsoa, eta euren arteko muga ez da argia, beraz, beharrezkoa da euren garapena, modu osagarri eta integratuan eskaintzea.\nGure esparruari dagokionez, hau da, hezkuntza ez formaletik egiten den eskaintzaren helburua, hezkuntza formalaren osagarri izatea da, eremu akademikoan sumatzen diren hutsuneak betetzen saiatzea, hain zuzen ere. Hezkuntza ez formala, antolatu gabea, ez egituratua eta flexibleagoa denaren ikuspegia dago gizartean, baita pertsona talde zabalago batera iristen dena ere.\nHezkuntza ez formalaren esparrutik eta gaztelekutik konkretuki, besteak beste, balore positiboak transmititzen saiatzen gara, kritikotasuna sustatzen, gaitasun pertsonal eta sozialak garatzen trebatzen, beste pertsonekin ditugun harremanak hobetzeko asmoz. Transmisio honen azken helburua, pertsona bakoitzaren autonomia sustatzea da. Horrela gaztelekuan eskaintzen den zerbitzua, topaleku bihurtzen da, sozializazio gune, hizkuntza eta kulturaren transmisio bide eta testuinguru honetan nerabeek gozatzeko, liberatzeko eta kreatibitatea lantzeko espazio eta momentua aurkitzen dute. Nerabe zerbitzu honetan lantzen diren helburuak hiru taldetan sailka ditzakegu. Alde batetik, nerabeekin beraiekin zuzenean lotutako helburuak, bestetik, helduen gizartearekin lotutakoak eta azkenik beste profesional batzuekin loturiko hainbat helburu ere lantzen dira.\nNerabeekin beraiekin lotutako helburuak:\nBeren nerabe-izaerak, ulertzen eta kudeatzen laguntzea.\nBeren nerabe-izaerak ingurune desformalizatu eta ludiko batean modu onuragarrian gauzatzeko aukera ematea.\nBetebeharrik gabeko beren denbora betetzeko modu desberdinak, suspergarriak eta sorkuntzakoak ahalbidetzea.\nJarduerak antolatzeko, nork bere burua antolatzeko eta beren denborak kudeatzeko nerabeek egiten dituzten proposamenak jaso eta erraztea.\nBeren artean nerabe-izaeren aniztasuna ezagutu eta nerabe izateko modu desberdinak onar ditzaten erraztea. Izaera desberdin horiek elkarrekin bizitzeko dinamikak sortzea.\nTalde bizitza eta taldeen arteko harremanak sustatzea, suspertzea.\nTrantsizioak erraztea (haurtzarotik nerabezarora eta nerabezarotik gaztarora), erritmo eta egoera desberdinak kontutan hartuta.\nArriskuen kudeaketaren ikaskuntza lantzea.\nBeren inguruko errealitate hurbila ezagutzera, ulertzera, nola aldatu pentsatzera bultzatzea.\nGuztion gaietan parte hartzen duten subjektu aktibo sentiaraztea.\nJakin-nahia bultzatzea eta oinarrizko informaziora iristen laguntzea, gizartearen partaide aktiboak izan daitezen.\nIdeien sorkuntza eta hedapena suspertu eta ahalbidetzea.\nSorkuntza suspertu eta ahalbidetzea (nerabeen adierazpen gisa eta arte-sorkuntza moduan).\nHarreman eragingarri bat sortzeko prest dauden heldu onuragarriak nerabeen eskura jartzea.\nHarreman eragingarriak lantzea, nerabeen eremuetan, presentzia izanez; jarduerak dinamizatuz; laguntza-eskaintzen bidez.\nBeren autonomia suspertzea eta beren jokaerek erantzuna izan dezaten erraztea, nork bere erantzukizuna landu ahal izateko.\nHelduen gizartearekin lotutako helburuak:\nHelduen gizarteari nerabezaroa eta nerabeek aldi hori bizitzeko dituzten moduak ulertaraztea. Nerabe-izaera desberdinen normalizazioa ahalbidetzea.\nHezkuntza-denbora delako ideia familien artean hedatzea. Gurasoekin, beste profesional batzuekin nerabeak aktiboki hezteko modu egokiak lantzea.\nBeste profesional batzuekin lotutako helburuak:\nNerabeez arduratzen diren beste baliabide eta sistema batzuetako profesionalekin haiei arreta emateko modu egokiak eta eraginkorrak sortu eta partekatzea.\nNerabeei arreta emateko sareko lan–sistema komunitario batean parte hartzea


Banatu eta partekatu egiten dugu – Banco de Alimentos de Gipuzkoa\nMaskarak gure bizitzaren parte bihurtu dira. Pandemiaren urte zail hauetan une batzuetan falta izan da. Elikagaien Bankuko onuradunek ere nabaritu dute. Horregatik, asko eskertu dugu Bexen Medicalek 600.000 maskara eman izana.\nMaskara hauek gure erakunde onuradunen artean banatzen ari gara, janari sortekin batera. Gainera, 600.000 maskara direnez, dohaintza hau Araba, Nafarroa eta Burgosko Elikagaien Bankuekin partekatu dugu. Pozgarria da gure bizilagunei ere lagundu ahal izatea, dohaintza ondo aprobetxa dadin.


Crowdlending: partikularren arteko maileguaren bost gako | Consumer\nCrowdlending: partikularren arteko maileguaren bost gako\nP2P maileguak, mailegatzeko prest dauden beste batzuekin dirua behar dutenak, banku-kredituen alternatiba dira dagoeneko\narabera: Asteartea, 2016ko ekainaren 14a\nIrudia: Rocío Lara\nCrowdlending plataformen bidez partikularren arteko finantziazioa ohiko alternatiba da ohiko banku-kredituentzat. P2P maileguek berezitasun batzuk dituzte, banku finantzaketako gainerako produktuetatik bereizten dituztenak; beraz, garrantzitsua da jakitea nola funtzionatzen duten eta zein diren haien alde onak eta txarrak. Jarraian, crowdlending-a zer den eta mailegu-hartzaileei eta inbertitzaileei zer abantaila ekartzen dizkien ulertzeko gakoak azalduko ditugu.\nPartikularren arteko finantziazio-plataformek hainbat urte daramatzate Espainian lanean, baina oraindik ez dakite metodo horrek nola funtzionatzen duen. P2P maileguak nolakoak diren hobeto ulertzen laguntzeko, haien ezaugarri nagusiak bost ataletan banatzen dira:\n1. Maileguetarako crowdfunding bat\nCrowdlining-a crowdfunding modalitatea da, finantzaketa behar duten pertsonen (fisikoak edo juridikoak) arteko kredituak ematen dituena, bai eta partikularrek edo dirua emateko prest dauden sozietateek ere, errentagarritasuna lortzeko. P2P plataformek mailegu-hartzaileak inbertitzaileekin harremanetan jartzen dituzte, eskatutako maileguak argitaratzen dituzte eta kredituen eta kredituen kapital-ekarpenen izapideak kudeatzen dituzte.\nFuntzionamendua oso erraza da. Etorkizuneko mailegu-hartzaileak web orrian erregistratu behar du eskaera tramitatzeko, eta behar diren dokumentuak bidali behar ditu bere kaudimena frogatzeko. Plataformako administratzaileek beren profila ebaluatzen dute, eta interes-tasa jakin bat esleitzen diote maileguari. Eskatzaileari eskaintza egokia iruditzen bazaio, proiektua plataformaren atarian argitaratuko da, eta inbertitzaileek hainbat egun izango dituzte eskatutako kapitala aurkezteko. Kredituaren zenbatekoa iristen denean, mailegu-hartzailearen kontuan sartzen da.\n2. Mailegu-hartzaile eta inbertitzaileentzako mailegu onuragarriak\nPartikularren arteko kredituak oso onuragarriak dira finantzaketa eskatzen dutenentzat eta errentagarritasuna lortu nahi dutenentzat. Alde batetik, P2P maileguek ez dute lotura-gasturik, eta mailegu-hartzaileari diru asko aurrezten zaio. Eta, bestetik, inbertitzaileei eskainitako errentagarritasuna bankuek baino askoz ere handiagoa da, gordailuak adibidez, eta plataformek hainbat proiektutan inbertitzea ahalbidetzen dute arriskua dibertsifikatzeko.\nBeren kredituetan aplikatutako interes-tasa zehazteko, crowdlending plataformetako administratzaileek scoring sistema bat erabiltzen dute (norberarena edo kanpokoa) proiektu bakoitzari kreditu-kalifikazioa esleitzen diona. Zenbat eta handiagoa izan eskatzailearen arrisku-maila, orduan eta handiagoa izango da bere maileguari aplikatutako interes-tasa. Oro har, gutxieneko interes-tasa% 6 UTB da; gehienekoa, berriz,% 30 UTBa (P2P maileguen kasuan, partikularrei zuzendutako berme pertsonalarekin).\nEspainiak zenbait urte eman ditu P2P mailegu-plataformen jarduera arautzeko. Gaur egun, plataforma horiek bete behar duten araua honako hau da: 5/2015 Legea, apirilaren 27koa, enpresa-finantzaketa sustatzekoa, zeinaren V. tituluan araubide juridikoa ezartzen baita. Araudiak arautzen du zenbat diru lor daitekeen finantzaketa-metodo horren bidez, edo zenbat inbertitu daitekeen. Gainera, Espainiako Bankuak eta Balore Merkatuaren Batzorde Nazionalak baimendu eta ikuskatu behar dute plataformen jarduera.\n5. Bi inbertitzaile mota: egiaztatuak eta egiaztatu gabeak\n5/2015 Legeak bi alderanzgailu-mota bereizten ditu: egiaztatuak eta egiaztatu gabeak. Lehenengoek nahi duten diru-kopurua edozein plataformatan inbertitu dezakete, eta bigarrenek ezin dute 3.000 euro baino gehiago egin proiektu batean, eta urtean 10.000 euro baino gehiago plataforman bertan. Horrela, inbertsore txikia babestu nahi da, ez baitu ondare handirik.\ncrowdfunding kredituak pre´stamos-eu


Gipuzkoako Aldundiak Joxean Artzeren ondarea jagongo dau - bizkaie.biz\nBizkaie! 2019-01-10 10:11 Kulturea\nArtzeren testuak eta agiriak (argazkiak: Gipuzkoako Foru Aldundia) | Ikusi handiago | Argazki originala\nJoxean Artze musikari eta poeta usurbildarraren ondare aberatsa Gipuzkoako Foru Aldundiaren esku itxi dau haren familiak, erakundeak dokumentu guztiak sailkatu, gorde eta jentearen esku ipini deiazan. Albistea jakitera emoteko, agerraldia egin dabe Donostian Denis Itxaso Foru Aldundiko Kultura diputaduak, Pío Pérez adituak eta Karmen Esteban artistearen alargunak.\nPoesiak eta testuak dira, gehienbat, ondare horren oinarria, baina Joxean Artzeren estilo esperimentalaren erakusgarri bikaina dira: Papelean modu arruntean jarritako olerkiakaz batera dagoz koloretan egindakoak, egurrean idatzitakoak... ordura arte zurrun itxurea eukan euskal poesia bide askotatik eroan eban artistearen irudimenak. 1960ko eta 1970eko hamarkadetan, euskerazko poesia esperimentalaren eta abangoardiakoaren sortzaile izan zan, Xabier Letegaz batera.\nHorrezaz gan, argazki personalak, gutunak, laneko agiriak, poesiaren oinarri izandako objektuak eta abar jaso ditu Gipuzkoako Aldundiak dohaintzan. Lehendik gordeta izan ditu Artzek sortutako edo haren ganean idatzitako 70 argitalpen inguru. Aurrerantzean, usurbildarraren ondare guztia leku bakarrean batuko dabe, Donostiako Koldo Mitxelena liburutegian.\nDenis Itxasok zera adierazo dau: Poeta handi baten funts osoak lortu ditu Aldundiak, hartara, barreiatu edo izkutuan egon ez daitezan. Geure egin doguz euskal kulturearen ondare bardinbako bat eta aparteko dokumentu iturri bat, aukerea emoten deuskuna haren sorkuntza-prozesuaren ganeko begirada pribilegiadua izateko eta memoria bizirik euki daigun. Konpromisoa hartu dogu ondare hori konserbau, jagon eta ezagutzera emoteko.\nBeste alde batetik, Gipuzkoako Foru Aldundiaren eta EHUren Mikel Laboa Katedrearen alkarlanari esker, Joxean Artze ikerketa-bekea sortuko dabe, doktore tesiei laguntzeko. Tesiak XX. mendeko euskal poeta eta idazleen ingurukoak izango dira. Foru Aldundiak 22.000 euro ipiniko ditu urtero.\nJoxean Artze 2018ko urtarrilaren 12an hil zan. Lehenengo urteurrena zapatuan beteko danez, hainbat omenaldi eta ekintza antolatu ditue. Hasteko, gaur, eguena, Bilboko Kafe Antzokian, Izar & Star zikloko saioaren ardatza izango da Artze.\nCarmen Esteban alarguna, artistearen testuak ikusten.